text:
Bugesera: Umuryango GAERG woroje abacitse ku icumu bageze mu zabukuru
Umuryango GAERG w’abahoze ari abanyeshuri barokotse Jenoside, woroje abacitse ku icumu rya Jenoside yakorewe Abatutsi mu 1994 bageze mu zabukuru batuye mu Murenge wa Ntarama mu Karere ka Bugesera, aho wabahaye inkoko mu rwego rwo kugira ngo bashobore kuzamura imibereho myiza binyuze mu bworozi bw’ayo matungo magufi.
Umushinga wo koroza abo babyeyi bageze mu zabukuru, uje ari igice cya kabiri cy’umushinga wo gushyiraho ikigo cyitwa ‘Aheza Healing Center’ na wo wa GAERG. Ikigo ‘Aheza Healing Center’ cyashyizweho mu rwego rwo guhangana n’ihungabana ndetse no kubungabunga ubuzima bwo mu mutwe ku Banyarwanda batandukanye, ariko cyane cyane ku bacitse ku icumu rya Jenoside yakorewe Abatutsi kuko ubushakashatsi bwagaragaje ko ari bo bagerwaho n’ibyo bibazo cyane bitewe n’ibyo banyuzemo.
Uko kurwanya ihungabana ndetse no kwita ku buzima bwo mu mutwe bikorwa binyuze mu mahugurwa y’isanamitima, aho abo babyeyi bahurizwa hamwe mu matsinda, bagahugurwa n’abantu babyigiye, bakabafasha gusohoka mu bwigunge, bakaganira, bagasabana, bagakora imyitozo ngororamubiri ijyanye n’uko intege zabo zingana, aho bakunze gukora iyitwa ‘yoga’ kandi ikabashimisha cyane.
Kubera ko igice cy’amahugurwa ku isanamitima cyari cyarangiye, hahise hakurikiraho igice cyo kubaka icyizere muri abo bahuguwe, aho akaba ari ho umushinga wo kubaha ayo matungo magufi waturutse nk’uko byasobanuwe n’ubuyobozi bwa GAERG.
Perezida wa GAERG, Nkuranga Jean Pierre, yavuze ko ubworozi bw’inkoko butatoranyijwe na GAERG, ahubwo ngo ni abo babyeyi babuhisemo, bavuga ko bakurikije intege nkeya zabo zijyana n’izabukuru, ari bwo bworozi bashobora kuko budasaba ibintu byinshi ugereranyije n’andi matungo, kandi bashyigikira imvugo y’uko ngo n’inkoko “Na zo zikamwa”.
Nkuranga yashimiye abafatanyabikorwa ba GAERG muri uwo mushinga, ahereye kuri Leta y’u Rwanda n’abandi batandukanye, kuko babafasha kuzuza inshingano bafite zo kwita kuri abo babyeyi bageze mu zabukuru nk’uko na bo babitayeho bakabarera bakiri bato. Inkoko zatanzwe muri rusange ni 950, harimo 660 zahawe imiryango 66 yibumbiye mu matsinda ane(4) mu Murenge wa Ntarama, kuko buri muryango ugenerwa inkoko 10, izindi zikaba zigenewe ababyeyi nk’abo bari mu Murenge wa Kinyinya mu Mujyi wa Kigali.
Yagize ati “Ndashimira abafatanyabikorwa badufashije muri uyu mushinga mpereye kuri Leta y’u Rwanda iduha urubuga dukoreramo, kuba dufite umutekano…,nkashimira n’abandi bafatanyabikorwa batandukanye. Ndashimira kandi n’abanyamuryango ba GAERG bose bashyigikiye iki gikorwa kugira ngo dushobore kwita kuri aba babyeyi bacu…”.
Nkuranga yashimiye abo babyeyi bashoboye gukurikirana amahugurwa y’isanamitima, bakanahitamo ubworozi bw’inkoko mu rwego rwo kuzamura imibereho myiza, abizeza ko bazakomeza kubafasha kuzikurikirana. Yavuze ko icyifuzo ari ukuzageza ubwo bworozi ku bacitse ku icumu bageze mu zabukuru mu gihugu hose, uko ubushobozi buzagenda buboneka.
Abakurikiranye izo nkoko aho zabanje kororerwa mu gihe cy’amezi hafi atatu mbere y’uko zihabwa abo babyeyi, babijeje ko ari inkoko z’imberabyombi zitagoye cyane korora kuko zitorera bisanzwe nk’inkoko z’inyarwanda.
Bamwe mu bahawe ayo matungo, bashimiye abagize Umuryango GAERG, bavuga ko uretse kuba baboroje, hari n’ibindi bikorwa byiza bajya bababonamo, kuko ngo hari n’ubwo baza kubasura no kwishimana na bo, ibyo bikabazamurira icyizere dore ko abenshi muri bo batagifite abana babo.
Murorunkwere Agnes ni umwe mu babyeyi bacitse ku icumu rya Jenoside yakorewe Abatutsi, utuye mu Kagari ka Cyugaro mu Murenge wa Ntarama, na we akaba yahawe inkoko zo korora mu rwego rwo kuzamura imibereho myiza y’umuryango we.
Yagize ati “Turashima abana bacu ba GAERG, baje badusanga twaraheze mu bwigunge, baje badufasha kujya duhurira hamwe tukaganira…,baraje bati, nimuhumure turi kumwe, tuzabasindagiza. Batwigishije kumenya ko iyo umuntu arangije amahugurwa y’isanamitima hakurikiraho kubaka icyizere. Aya matungo twahawe azadufasha kwiyubaka no kubaho neza. Nizera ko tugiye gusaza neza. Turanezerewe, dushimira na Madamu Jeannette Kagame uhora adutekerezaho”.
MENYA UMWANDITSI
Umunyamakuru wa Kigali Today
@ umureremedia


c: text/html

text:
17/12/2017, Yanditswe na Ndayisaba TDM
Mu myaka makumyabiri n’itatu FPR-Inkotanyi imaze iyobora u Rwanda, umunyarwanda aho ari hose yayibukira ku kwamburwa ubwinyagamburiro mu bitekerezo, ubwisanzure mu gihugu cye, mu bihugu duturanye no mu mahanga ya kure. Umwanditsi w’iyi nkuru aragaruka ku uburyo indangagaciro z’ubupfura, ubuntu n’ubumuntu, gushyira hamwe no gufashanya bya kivandimwe zagiye zikendera mu banyarwanda, kugeza aho ubu buri wese agenda arushaho kuba “NYAMWIGENDAHO”. Ahereye ku mateka yaranze politiki nyarwanda kuva cyane cyane mu gihe cya ”Repubulika”, aragaragaza uburyo leta zagiye zisimburana mu kwanganisha no kuryanisha abana b’u Rwanda; ariko kuburyo bw’ubwihariko akerekana ko ubwo FPR-Inkotanyi yatezaga intambara m’uw’1990, arinako yaje inarushaho guteza umwiryane mu bantu. Arerekana kandi ko aho FPR-Inkotanyi imariye gufata ubutegetsi k’uruhembe rw’umuheto, yihutiye gusimbuza “UBUTABERA” (yifashishaga nk’intwaro yo kugera ku butegetsi vuba na bwangu) “UBUTAREBA”. Umwanditsi arerekana kandi uko umuco w’abanyarwanda w’ubupfura, FPR-Inkotanyi yawusimbuje “MPEMUKE NDAMUKE”; aho agira ati: « Ku bwa FPR, urusha abandi “gutekinika” (KUBESHYA) cyangwa “igipindi” (GUCABIRANYA), uwo niwe uhabwa intebe; niwe wimikwa, ninawe uhabwa imyanya yo guhagararira abandi».
Bavandimwe banyarwanda,
Basomyi b’iyi nkuru,
Iyo umuntu yigereje umunyarwanda n’u Rwanda mu mwaka wa 2017, abona ko nta rwinyagamburiro.
Mu Rwanda kirazira kuvuga uko ubona ibintu, guhinga umurima wawe mo imbuto ushaka, kuragira inka cyangwa kuzirika ihene yawe mu isambu yawe warazwe na so cyangwa sogokuru(za), gucuruza uhereye kuri duke no kugurisha ibyo wejeje igihe usahakiye no kubigurisha n’uwo ushatse.
Ibyo byongereye ubukene mu banyarwanda ku buryo umubare w’abatagira akazi uteye inkeke. Keretse udatekereza ejo hazaza h’urubyiruko rw’u Rwanda n’abanyarwanda muri rusange. Mu Kinyarwanda, birazwi ko iyo uburiye iwawe, ukabona ntacyo ubona munsi y’urugo, witabaza umuturanyi. Ariko ubu siko bimeze kuko buri wese agenda arushaho kuba “NYAMWIGENDAHO”.
Gushakira mu baturanyi nabyo ni ikigeragezo gikomeye kuko nta gihugu na kimwe mu bituranye n’u Rwanda, umunyarwanda yajyamo akakiranywa yombi. Hose baramwishisha.
Congo (DRC) abanyarwanda bazwi nk’abayizambije, bayibye bakayimaraho umutungo kamere ndetse bakanayiteza umutekano muke. Burundi u Rwanda n’abanyarwanda bafatwa nk’abaza gukurura umwuka mubi no guteza umutekano muke. Tanzaniya naho abayarwanda bavugwa mu bugizi bwa nabi butandukanye. Igihugu cyari gisigaye abanyarwanda bahahiragamo cyari Uganda, none ubu bigoye kuhahahira ku rusha mu bindi bihugu duturanye dore ko no kwambuka umupaka uri umusore cyangwa inkumi bisigaye ari ihurizo rikomeye.
Aha umuntu akaba yakwibaza niba u Rwanda rwerekeza abanyarwanda aheza cyangwa niba kubafungirana no kubagira abanzi b’abaturanyi aribyo “GUHA AGACIRO UMUNYARWANDA” cyangwa ari ukukamwambura no kumugira:”IGICIBWA”
FPR-Inkotanyi yateje intambara, inateza umwiryane mu bantu
Kuva FPR-Inkotanyi yatangira urugamba muri 1990, abanyarwanda batangiye kwitwa abanzi b’Urwanda kandi uko iminsi ishize bagenda barushaho kubana nabi no kwishishanya.
Ndagira ngo mu gihe FPR yizihiza imyaka 30 imaze ishinzwe, buri wese asubize amaso inyuma adashyizemo ubufana ahubwo agendere kubigaragarira amaso ya buri wese, haba ku munyarwanda uri mu Rwanda, haba no ku munyarwanda uri hanze yarwo.
Umuhanzi Rugamba Cyprien ati: «Nimucyo twambare, twambarire kuba Imena, njyewe ho nahisemo, nzatwaza ngana imbere. Nushaka unkurikire, mu rugamba rw’Imihigo, turushinge turahire, kuko tuzahora dukunda ibyiza: Ubutabera n’amahoro, urukundo n’ubupfura, ubukire bwanga ibyo ndabugaye, “NTUMPEHO”».
Turebye impanuro z’uyu nyakwigendera, wakwibaza aho abanyarwanda bazigeze. Ese ubu abanyarwanda bashimishwa no guhiga ibyiza, ubutabera ndetse n’amahoro? Buri wese yasubiza icyo kibazo, aho munyangire yasimbuye ukuri, abantu bagafungwa bazira gusa kuba bumva baharanira ineza y’igihugu ku banyarwanda bose, maze icyo kikaba icyaha.
Aho “UBUTABERA” bwasimbujwe “UBUTAREBA” kuko kugira ngo ugire amahoro usabwa kureba hirya, ibibi byose bikorwa ukabirenza amaso. Urukundo rwo rwagiye nka nyombere ku buva aho abanyarwanda bimikiye ubwicanyi, umuntu akumva kwambura mugenzi we ubuzima ntacyo bitwaye, ngo ni “ukwikiza umwanzi”. Igiteye agahinda gakomeye ni uko n’uwitwa ngo ni umukuru w’igihugu muri disikuru ashishikariza abantu kwicana nk’aho yavugiraga mu rusengero igihe cy’urupfu rwa Patrick Karegeya ngo ” ahubwo utabikora nanjye na mwica”. Namwe munyumvire igihugu gifata abana bacyo bamwe kikabagira abanzi. Ubundi kirazira nta “MWANGA MWABO”. Bityo umunyarwanda ntakwiriye na rimwe kwitwa umwanzi w’u Rwanda.
Uko leta zagiye ziryanisha abana b’u Rwanda
Birashoboka ko ashobora gutana akaba ikirumbo ariko ntiyaba na rimwe “UMWANZI W’U RWANDA”. Twibuke ko kuva mu myaka ya za 1990 kugeza n’ubu, hagiye haba abanyarwanda biswe abanzi b’igihugu cyangwa abanzi b’abanyarwanda hagamijwe kubasiga isura mbi, kugira ngo ikibi kibakorewe cyose cyitwe “KWIVUNA UMWANZI”, maze abure gitabara, n’abandi banyarwanda babone ko byari bikwiye. Ng’iyo intandaro y’ikendera ry’urukundo mu banyarwanda; ng’uko uko urukundo rwabuze rubura mu bantu maze baramarana, maze umuturanyi yagira ikibazo, aho kumutabara uti: “AWA”, uti: “NABONE N’UBUNDI NI UMWANZI”. Ng’uko uko leta zagiye zisimburana mu kwanganisha no kuryanisha abana b’u Rwanda.
Ku bijyanye n’ubupfura, byo simbitindaho: Imfura yarangwaga no kwimika ukuri, none abanyarwanda bamwe babaye “MPEMUKE NDAMUKE”. Ibyo si umuco w’abanyarwanda nyabo. Ku bwa FPR ho ngo urusha abandi gutekinika (KUBESHYA), cyangwa igipindi (GUCABIRANYA), uwo niwe uhabwa intebe, niwe wimikwa ninawe uhabwa imyanya yo guhagararira abandi. Rwanda wagorwa!
Rwanda wagorwa!
Ushatse kunyuranya n’imico mibi we rero nta mwanya afite mu Rwanda, kandi n’iyo agize ngo araruhunze ahura n’ibibazo kuko asanga ahungiye ubwayi mu kiginda. Agera hanze y’u Rwanda agasanga ya matsinda y’abanyabinyoma yokamye n’abanyarwanda bari hanze. Yahura n’abatari abanyarwanda ukumva baramubaza itsinda arimo, bakamwikeka ndetse ntibamugirirre icyizere kuko baba bumva ashobora kubateza ibibazo.
Aho kugira ngo ako kaga gahinduke ku banyrwanda, karushaho kwiyongera uko iminsi ishira indi igataha. Mu gihe ibyo byose bigaragarira buri wese, imvugo yasakaye ni uko : ‘‘UMUNYARWANDA YAHAWE AGACIRO NA FPR”. Nanjye nti: “Niba kubuzwa ubwinyagambururo ariko gaciro, mu myaka iri imbere ntawe uzarenga irembo ry’urugo rwe ku bazaba bazifite, kuko ntawe uzaba akivugana n’umutaranyi, dore ko imbibi z’u Rwanda zo ntawe ukizirenga atuje”. Nyamara amateka atwereka ko hari igihe umunyarwanda yisanzuraga mu gihugu cye ndetse no hanze. Ndetse ntiyanicwaga nk’ikimonyo cyangwa ngo afungirwe ubusa. Ngira ngo icyo gihe nibwo yari afite agaciro ndetse yishimiye no kubaho.
N’ubwo ngo ntabyera ngo de, mbere ya FPR abantu barasabanaga…
Imibanire y’abanyarwanda mbere y’uko FPR-Inkotanyi itera Urwanda, yari ikitegererezo ku bihugu bituranyi ndetse n’amahanga ya kure.
Mbere ya 1990, umunyarwanda yasabanaga n’undi, byashimangirwaga no gusangira inzoga kun tango imwe, gutumirana mu makwe ndetse no gucira mugenzi wawe wabaze itungo. Byanagaragariraga kandi mu gushyingirana kugeza ubwo amoko yose y’abatuye u Rwanda yashyingiranaga ntawe ubanje kubaza undi ubwoko akomokamo.
Abanyarwanda kandi baranafashanyaga haba mu kurera (aho umwana yagirwaga inama n’umubyeyi uwo ari wese umubonye akosa), mu kuzamurana mu bukungu (aho abakene cyangwa inshike bahabwaga imibyizi, bagahingirwa ntibarare ihinga) cyangwa mu buzima (aho umurwayi yahekwaga vuba na bwangu igihe cyose bigaragariye ko akenewe kujyanwa kwa muganga), barahishaga (inzoga) bagatumiranaga bakanasukirana ibicuma; ubundi bagahingiranaga ubudehe, bakubakirana ibigega n’amazu, bakanasakarirana n’ibindi n’ibindi….
Abana barasangiraga (kugeza ubwo umwana yajyaga guhamagara abaturanyi iyo yabonaga iwabo bahishije kuko yabaga azi ko abo ahamagara ari bagenzi be), bagakina (ku buryo kuri buri rusisiro habaga ahazwi neza ko ari urukiniro rw’abana baho, umubyeyi ushatse umwana akaza kuhamushakira kandi akahamubona) ndetse bakanarushanwa mu mikino itandukanye batozwaga n’ababakuriye.
Kimwe ariko mu kugaragaza ko umunyarwanda yabagaho yisanzuye kandi ntacyo yikanga ni uko aho yageraga hose akabona ijoro rikubye, yasabaga icumbi ku rugo urwo arirwo rwose agezeho, nabo bakamucumbikira ntakumushimuza cyangwa ku mwishisha, ubwo akaba abaye inshuti y’uwo muryango! Mu mahanga nabwo byari uko, umunyarwanda yajyaga mu bihugu byose atikanga kandi nawe batamwikanga, aho ageze yakumva hari umunyarwanda akaba ageze iwabo. Yamufataga nk’umuvandimwe kandi akamufasha uko ashoboye. Mbese abanyarwanda muri rusange barabanaga uretse imvugo z’abantapolitiki. Ibyo ninabyo byorohereje abari barahejwe mu gihugu cyabo kwifatanya n’abandi banyarwanda bari hanze yarwo maze bategura urugamba bise “URUGAMBA RWO KUBOHORA URWANDA”.
Urwanda ku bwa FPR
Ntawe ukorora, ntawe ucira: Ubu umunyarwanda yabaye akaje karemerwa. Nta jambo na rimwe agira ku bimukorerwa. Ntiyemerewe kunenga ibitagenda kandi agomba gushima n’iyo yaba ageraniwe. Umukene ntafite umwanya mu Rwamubyaye kugeza n’aho isambu yarazwe n’ababyeyi be asabwa kuyishyurira imisoro yabura ubwishyu igatezwa cyamunara. Twibutse abari baciye akenge ko FPR itera yavugaga ko umusoro w’umubiri wa 400 buri mugabo wese yatangaga mu mwaka, FPR yawise akarengane. None ubu irasoresha aho umuntu atuye ibihumbi n’ibihumbi buri mwaka ndetse n’aho adatuye akahasorera. Nyuma y’ibyo hiyongeraho imisoro y’ibyitwa «agaciro», umusoro w’umutekano, uwa ”Mutuel” n’ibindi…. Ese ubwo urenganya abanyarwanda, hagati y’ubutegetsi FPR yahiritse na FPR ubwayo, ni nde ?
Abana bakina ari uko bahuje inkomoko cyangwa ubwoko: Kubera gutinya gukanga Rutenderi ngo utaza kugerekwaho no guhimbirwa ibyaha, abantu bahitamo gufungira abana babo mu rugo cyangwa bakemera ko bakina ari uko gusa bari kumwe n’abo bizeye. Iri ni ivangura mu bana ridakwiye mu gihugu nk’u Rwanda ariko nta kundi ababyeyi babikora mu rwego rwo kwirinda.
Ku kwizerana, nta munyarwanda wizera undi ndetse nta na hamwe wasaba amazi cyangwa icumbi mu batakuzi. Ntawe ujya aho atazwi kuko ashobora kuhahurira n’ibibazo. Mu bukwe no mu minsi mikuru ntawe ujya aho atatumiwe. Byongeye n’iyo watumiwe ntawe upfa kwizera uza kumuha icyo annywa cyangwa afungura. Abitwa abavumyi bo ubu ntibakibaho mu Rwanda. Ibyitwa ibikoresho bya kinyarwanda byakoreshwagwa mu makwe no mu bindi birori (nk’ibicuma n’imiheha) byaraciwe burundu mu Rwanda. Ni akumiro!
Kuburyo bwy’umwihariko, ntawe ujya hanze y’igihugu ngo yumve atuje kuko yikeka abo asanze nabo bakamwikeka bati:”wabona ari gatumwa “, nawe ati “Ubu se uyu turi kumwe cyangwa ntituri kumwe”? Agahomamunwa ni uko mbere y’imyaka makumyabiei n’itatu FPR ifashe ubutegetsi (na 30 ishinzwe), umunyarwanda yashoboraga gutembera mu bihugu duturanye (Tanzania, Burundi, DRC (Zaire), Uganda ndetse na Kenya) nta nkomyi; ariko ubu agenda yikandagira muri ibyo bihugu byose, mbese yabaye igicibwa.
Ng’ako agaciro FPR yahaye umunyarwanda. Ni agaciro ko kuba “ igicibwa” no kwikeka uwakakurengeye.
Hakwiye gukorwa iki?
Ntawe utazi agaciro ku kubana neza n’uwo muva inde imwe, muturanye cyangwa muhana imbibi. Iyo mubanye neza muratabarana bityo buri wese akaba amaboko kuri mugenzi we yitabaza igihe ari ngombwa. Abanyarwanda rero bakwiriye gushyira hamwe bagahitamo agaciro nyako, bakagirirana icyizere, bakabana kandi bakabanirana neza haba mu Rwanda ndetse no mu mahanga ariko cyane cyane mu bihugu duturanye. Ntibikwiye kugutera ipfunwe kwanga ikinyoma, ubugome no guhemuka. Ntibikwiye kandi kwemera kuyoboka buhumyi no kuba “Abidishyi”, maze abana b’u Rwanda bakazibuka ibitereko byasheshwe.
Birakwiye ko uri wese yamagana FPR kuko aho kubaka u Rwanda yararusenye, kuko yasenye imitima y’abanyarwanda kandi nta kindi cyarusha agaciro imitima yabo. Yambuye umunyarwanda ubumuntu imugira igikoresho ku buryo ntawe ugikoresha ubwenge ngo atekereze igikwiye ahubwo buri wese ushaka amahoro ahitamo gutekererezwa. Ikitwa ibintu cyo (umutungo kamere abantu bahawe ho umurage na ba se cyangwa se na ba sekuru babo cyangwa se bishakiye ku buryo bwabo: baguze cyangwa bahaweho impano n’inshuti) FPR yarabibanyaze. Muri make FPR yishe abanyarwanda bahagaze. Kandi ngo burya ”ugupfa kubi ni ugupfa uhagaze”.
Ni ngombwa rero ko abanyarwanda bose baharanira “KUZUKA”. Niduhitemo kubaho kandi kubaho dufite agaciro atari ciyitiyoriro. Maze tubane kandi tubanire neza abaturanyi. Niduharanire kwanga ikibi no kukirwanya. Nitwiranduramo umuco mubi wazannye kandi wenyegezwa cyane na FPR wo guhakirizwa no gucabiranya, tuzaba turi munzira yo kuzahura igihugu ni kwisubiza agaciro FPR yatwambuye. Tuzaba duharanira kuba intwari nyazo. Zimwe Rugamba yise “IMENA”. Kandi ikibi ugihagarika ukikimenya kugira ngo kidakura. Iyo kimaze kuba nka cya kindi cya Hitler aho yavuze ko “Iyo gisubiwemo kenshi kigera aho kikaba nk’ukuri”, wazasanga “kuba igicibwa aribyo bihindutse agaciro k’abanyarwanda”.
Mugire u Rwanda rw’abanyarwanda
U Rwanda rwa Twese – (TDM: Twese Democratic Movement) –

robotstxt: allowed

filter: keep


text:
PPGLInganda, Umunyamigabane, utanga isoko,PPGLAbashoramari MuriUBUSHINWA.
1.Intangiriro rusange ya PPGL
PPGL, igereranya ibyuma byabanjirije irangi rya galvalume, bizwi kandi nk'icyuma cya galvalume cyateguwe mbere, hamwe n'icyuma cya galvalume nka substrate.
PPGL cyangwa igicapo cyabanjirije irangi rya galvalume, isizwe hamwe nuruvange rwa aluminium, zinc, nibindi bintu byerekana ibimenyetso.Ibisanzwe bisanzwe bya galvalume ni 55% aluminium, 43.4% zinc, na 1,6% yibintu.
Amabati ya PPGL ategurwa muguhuza imbaraga zicyuma nubushobozi bwo kurwanya ruswa bwicyuma gitwikiriye icyuma nka Zinc cyangwa Aluminium.Irwanya bidasanzwe ikirere n’ibidukikije kandi irashobora gukubitwa, gukanda, kuzunguruka, cyangwa guhuzwa muburyo bwose bushoboka.Byakozwe muburyo butandukanye bwo guhuza porogaramu zitandukanye.Nibyoroshye kandi bikomeye kubishyira byoroshye no gutanga igihe kirekire.Ntibacika munsi yigitutu kandi bikozwe muburyo bwiza.
2.Ibyiza byibicuruzwa
•Acid imvura irwanya:
Uburyo bwo gukingira ibicu: biroroshye gukora imvura ya aside mubidukikije byangiza imyanda yo mu rwego rwo hejuru cyangwa ihumanya.Kwinjira kwa acide bizakorwa hejuru yicyuma cyabigenewe kandi byihute kwangirika, bigatera ibisebe, ibishishwa nibindi bintu.
• Kurwanya UV:
Uburyo bwo gukingira ibipfukisho: ukurikije imiterere ya ultraviolet cyangwa urumuri rwizuba rukomeye, isahani yabanjirijwe izahinduka ifu kandi ihindurwe, bizerekana ibara no gutakaza urumuri, kandi bitakaza vuba.
•Moisture n'ubushyuhe:
Uburyo bwo gukingira ibifuniko: ahantu hashyushye nubushuhe, umuvuduko mwinshi wa osmotic wumuyaga wamazi uzihutisha kwinjira, ugakora denatration ya firime yipfundikizo, hanyuma ukangirika substrate, hanyuma ibibyimba nibishishwa bikabaho.
•Low kurwanya ubushyuhe:
Uburyo bwo gukingira ibifuniko: ibyinshi mubitwikiriye birashobora gukomeza gutunganya neza hejuru ya 0 ° C. Ariko rero, mugihe ubushyuhe buri munsi ya 20-40 ° C ahantu hakonje, ibisanzwe bisanzwe bizavunika, byunamye cyangwa bigwe, bityo ingaruka zo gukingira zarazimiye rwose.
•Agusaba
Ibara ryometseho galvanised / aluminiyumu zinc ikoreshwa muburyo bwo hejuru yinzu, igorofa yubuso bwa balkoni, ikadiri yidirishya, ecran nibikoresho byamashanyarazi.Ibyuma bisize irangi birashobora gukorwa muburyo ubwo aribwo bwose, kandi bifite ibihe byiza byo guhangana nikirere, ubuzima bwiza no guhitamo imiterere.
3.Ibisobanuro
Twe JINBAICHENG numwe mubakora ibyamamare, ibicuruzwa byohereza ibicuruzwa hanze, ibicuruzwa byohereza ibicuruzwa hanze, abanyamigabane, abafite imigabane nuwitanga urwego rwiza rwa PPGL.Dufite abakiriya ba Thane, Mexico, Turukiya, Pakisitani, Oman, Isiraheli, Misiri, Icyarabu, Vietnam,Miyanimari, Ikidage, n'ibindi.
https://www.sdjbcmetal.com/steel-coil/
Email:jinbaichengmetal@gmail.com
Igihe cyo kohereza: Ukwakira-14-2022


text:
Ubusanzwe mu muco w’Abongereza umuhango wo kwemeza umwami ubanziriza uwo kumwimika. Niyo mpamvu kwimika Umwami Charles III bishobora no kuzaba mu mwaka utaha mu gihe kumwemeza byamaze kurangira.
Ni ubwa mbere mu mateka y’ubwami bw’u Bwongereza uyu muhango watambukijwe kuri televiziyo mu buryo bw’imbonankubone.
Bwa mbere uyu muhango ubaho hari mu 1603 ubwo Umwami James VI wa Ecosse yabaga Umwami James I w’u Bwongereza nyuma yo kwihuza kw’ibihugu byombi.
Mu ndahiro y’Umwami Charles III humvikanyemo ko agomba kurinda Itorero ryo muri Ecosse, Presbytérienne ariko bamwe ntibabisobanukirwa.
Byateye urujijo ku bantu basanzwe bazi ko Itorero ry’Abongereza ari Anglican hibazwa niba byari ngombwa ko kurinda irindi torero abishyira mu ndahiro.
Gusa ibi bifite aho bihuriye n’amateka y’u Bwongereza ajyanye n’Intambara yahuje iki gihugu na Ecosse mbere gato y’iyahuje ab’i Bwami n’abo muri Guverinoma izwi nka (English Civil War) yabaye mu myaka ya 1640.
Mu binyejana bya 16 na 17, Ecosse yari igihugu gitandukanye n’u Bwongereza na nyuma y’uko Umwami James I yima ingoma mu 1603 byakomeje kuba gutyo.
N’ubwo byakomeje gutandukana, u Bwongereza, Ecosse na Irelande byakomeje kujya bisangira Ingoma mbere y’uko byihuza ngo bikore u Bwami bw’u Bwongereza (United Kingdom).
Mu 1637 abayobozi bakuru barimo na James I bahatiye Itorero rya Ecosse gukoresha amahame y’igitabo ‘Book of Common Prayer’. Ni igitabo cyari gikubiyemo amahame y’Itorero rya Anglican nk’idini ry’u Bwongereza.
Abo muri Ecosse ntabwo babyumvise neza ahubwo byazamuye umwuka mubi cyane. Byatewe n’uko bashinjaga abo mu bwami bw’u Bwongereza kugerageza kuzana imigenzo yo mu yandi matorero mu itorero ryabo.
Babifataga nko guhuza Itorero rya Anglican n’irya Presbytérienne, itorero bavugaga ko barazwe n’abasokuruza babo.
Ikindi bavuga ko Itorero ryabo ridakwiriye kugira uriyobora nk’umuyobozi mukuru kuko bavugaga ko Yezu ariwe muyobozi wabo w’Ikirenga nta wundi bakeneye.
Ibitandukanye no muri Anglican kuko abo muri Ecosse bavugaga ko riyoborwa n’Abayobozi b’Itorero (bishops).
Mu 1638 abo mu bwami bwa Ecosse n’abo mu bakomeye b’abacuruzi bo muri icyo gihugu basinye amasezerano yemezaga ko bakwiriye guhindura imwe mu migenzo y’Itorero ryabo. Banzuye ko nta muyobozi mukuru itorero ryabo ryagombaga kugira.
Ibi byazamuye intambara n’amakimbirane hagati yabo n’Abongereza ku bijyanye n’aba bakuru b’amatorero kuko Abongereza bashakaga ko Itorero rya Presbytérienne ryitwara nk’iryabo cyane cyane mu migenzereze.
Byarangiye Umwami Charles I yemeye ko Itorero ry’abo muri Ecosse rizatandukana byeruye n’irya Anglican n’ubwo ibihugu byo byayoborwaga n’Umwami umwe.
Byarakomeje kugera mu 1707 aho noneho hemejwe ko Ecosse, u Bwongereza bihuzwa bigakora icyiswe ‘Great Britain’.
Ni naho Inteko Ishinga Amategeko ihuza ibi bihugu byombi yagombaga guhurira bwa mbere i Westminster.
Byasize Itorero rya Presbytérienne rihawe ubwigenge busesuye ndetse n’amasezerano y’ubwihuze bw’Ibi bihugu byombi (Acts of Union) bubishimangira bidasubirwaho.
Kuva ubwo kugeza n’ubu Umwami cyangwa Umwamikazi wese iyo arahirira kuyobora Ubwami bw’u Bwongereza agomba gushyiramo ko azabungabunga imyizerere ya Porotesitanti muri Ecosse no kurinda Itorero rya Presbytérienne by’umwihariko.
Ni itorero ryigenga kugeza uyu munsi ndetse ryubashywe ku buryo bigoranye kumvisha abizera baryo ko bagomba gusengera muri Anglican.
Ryemera Yezu nk’Umuyobozi mukuru waryo ndetse buriya ntabwo Umwami Charles III yiswe Umuyobozi mukuru waryo nk’uko bimeze ku Itorero rya Anglican.
Bigaragara iyo agiye muri Ecosse bikaba ngombwa ko asenga, afatwa nk’umwizera usanzwe.


text:
Mbere y’uko nsobanura uburyo Hutu, Tutsi na Twa ari amoko ya politiki (ethnies politiques), nagirango mbagezeho ubu buhamya bwanjye.
-
Ndangiza amashuri abanza, mu gihe cy’imvururu za politiki zo muri 1973, nabajije mwalimu itandukanyirizo riri hagati y’amoko yo mu muco nyarwanda (abasinga, abasindi, abazigaba, abagesera, abanyiginya, abega, ababanda, abacyaba, abungura, abashambo, abatsobe, abakono, abaha, abashingwe, abanyakarama, abasita, abongera, abenengwe n’ayandi nshobora kuba nibagiwe) n’amoko y’abahutu, abatutsi n’abatwa. Nti kuki yose yitwa amoko? Yanshubije ko ayo ya mbere (18) ari nayo menshi yitwa ko ari UBWOKO naho ayongayo atatu (3) ya kabiri akaba ariyo yitwa AMOKO. Mubwiye ko jye numvaga UBWOKO ari ubucye naho AMOKO bikaba ari ubwinshi, bityo ayo ya mbere akaba ariyo akwiye kwitwa amoko, ambwira ko ngomba kubifata gutyo ntacyo mbihinduyeho. Ni uko mbyemera ariko ntabyemeye.
-
Ku itariki ya 7 Mata 1994, indege ya Prezida wa Repubulika yaraye ihanuwe, nagiriyiye inama umunyarwanda guhisha indangamuntu yari afite kuko yari yanditsemo ko ari umututsi, mubwira ko turi bubwire abaza kumubaza ibyangongwa ko ari umuhutu, ko irangamuntu ye bayimwibiye muri gare, aho bategera imodoka, kuwa 6 Mata aje kunsura. Mubwira ko guhera uwo munsi agomba kwumva ko abaye umuhutu. Yabanje kubyanga kubera ubwoba ariko aza kubyemera, indangamuntu ye turayishisha. Uwitwa Nyumbakumi aje mu rugo kutubarura ni ko twamubwiye arabyemera, yandika ko ari umuhutu, nyuma aza kurokoka génocide. Muri icyo gihe nanone, nashoboye kwemeza umuyobozi wo muri ako gace (nari maze amezi 2 gusa nimukiyemo) ko undi munyarwanda w’iwacu kavukire wari waje gusura umuturanyi wanjye ari umuhutu. Abaturage baho ntibari bamuzi. Ariko we yiyumvagamo ko ari umututsi. Kandi abo bayobozi ndetse n’abaturanyi banjye nabo nta n’umwe wari uzi nanjye ubwoko niyumvamo !!! Nanone icyo gihe muri génocide, hari abandi abanyarwanda 3 (nabo biyumvagamo ko ari abatutsi) nzi neza bari bafite amarangamuntu yanditsemo ko ari abahutu banyuze kuri za barrières zose berekana amaragamuntu yabo, bava i Kigali bagera Cyangugu barambuka bahungira muri Zaïre bararokoka. Abo bose ariko Imana bagize ni uko batari bari iwabo kavukire aho bari bazwi ko ari abatutsi. Ibyo maze kuvuga nabihagazeho.
I. Dore bimwe mu bimenyetso byerekana ko HUTU, TUTSI na TWA ari amoko ya politiki kuko ari muri politiki kandi nayo akaba arimo politiki.
-
Ibyiswe ko ari inkomoko z’ayo moko n’ibiyaranga
Ingingo ya 1. Buri bwoko bw’Inyabutatu nta bisekuru bugira. Abahutu, abatutsi n’abatwa ntibagira abo bakomokaho batandukanye bazwi. Ni cyo kigaragaza ko ya ngengabitekerezo ivuga ko ngo abatutsi bakomoka muli « Ethiopie », abahutu ngo muli « Tchad », abatwa bakaba ari bo gakondo mu Rwanda, ari ikinyoma kuko ibyo byari uburyo bwo kuyobya amarari. Ese ayo « moko » yose ko avuga Ikinyarwanda, muri ibyo bihugu bya Ethiopie na Tchad naho bavuga (ga) ururimi rw’Ikinyarwanda? Niba se abahutu n’abatutsi barigiye urwo rurimi rw’Ikinyarwanda ku batwa basanze mu Rwanda, izindi ndimi baje bavuga ni izihe ko tutigeze tuzumva?
Ingingo ya 2. Ibyiswe ko biranga amoko ntabwo bihora ari bimwe buri gihe, yemwe ndetse no ku bitwa ko bahuje ubwoko, kandi nta shingiro bifite. Nta kintu cyumvikana kiranga ayo moko. Rimwe abanyepolitiki batubwiye ko ngo ibiranga ayo moko ari uko abahutu bari abahinzi, abatutsi bakaba aborozi, abatwa bakaba ababumbyi b’inkono. Nyamara muri iki gihe abanyarwanda benshi biyumvamo ayo moko kandi nta mulimo n’umwe muri iyo bakora. Ubundi abanyepolitiki batubwiye ko ngo abahutu ari abanyarwanda bafite amazuru magufi kandi bakaba bagufi, naho abatutsi bakaba barebare kandi bakagira amazuru maremare, naho abatwa ngo bakaba ari bagufi kuri abo bose. Iryo TEKA ngo ryashyizweho n’abakoloni. Ubwo se twakwemera iki tukareka iki? Kandi ibyo byose ntaho bihuriye n’igisobanuro cy’ijambo « ethnie » ryo mu rulimi rw’igifaransa ryemejwe ko ngo ari ryo rikwiriye muri urwo rulimi rw’abazungu. Icyo gikorwa cy’urukozasoni cyo gupima abanyarwanda cyadutesheje agaciro.
Irindi kosa abanyepolitiki bakoze ni uko bigishije Rubanda ko ngo umunyarwanda wese avukana ubwoko bwa politiki bwa se, nkuko bimeze kuri ya moko yo mu muco nyarwanda. Nyamara iyo nyigisho ivuguruza biriya byitiriwe ko biranga abahutu, abatutsi n’abatwa kuko umwana adashobora kuvuka ari umuhinzi cyangwa umworozi cyangwa umubumbyi w’inkono. Iyo ni imyuga buri muntu wese ashobora gukora kandi si ngombwa ko umwana akora umwuga wa se. Nta munyarwanda wigeze uvukana isuka, itungo cyangwa inkono nka byandi batubeshye ngo umwami avukana imbuto …
Uretse n’abanyarwanda bageze mu mashuri, umuntu wese uciye akenge azi neza ko, kubera ko umwana wese abyarwa n’ababyeyi babiri, umubiri ukagira imvange y’amaraso y’abo babyeyi bombi.
Iki kimenyetso kirerekana ko kuvuga ko biriya ari byo biranga abahutu, abatutsi n’abatwa ari ikinyoma cyambaye ubusa !
Ingingo ya 3. Nta na hamwe abanyepolitiki bigeze basobanura ayo moko icyo aricyo, nta tegeko bashyizeho riyasobanura ngo rivuge ikiyatandukanya kuko ntakibaho. Kuba batabikora ni uko bazi neza ko ayo moko atari amoko mu by’ukuri, uretse muri politiki yabo. Ahubwo babeshye Rubanda bemeza gushyira ayo moko mu ndangamuntu nyarwanda no mu zindi nyandiko zo mu butegetsi (kugeza muri 1994) nkaho ari kimwe mu biranga ubunyarwanda. Kandi ntibigeze bashyiramo ya moko gakondo y’umuco nyarwanda. Niba atari amoko ya politiki kuki yashyizwe mw’irangamuntu? Kugeza muri 1994, indangamuntu y’umunyarwanda yari n’indangabwoko ya politiki. Yari nk’ikarita y’ishyaka rya politiki. Turazi ko ibyo byorohereje ivanguramoko kugeza ku itsembabwoko ry’Abatutsi muri 1994. Ni byiza ko ayo moko ya politiki yavuye mu ndangamuntu ariko igisigaye ari nacyo gikomeye, ni ukuyavana muri politiki no mu myumvire yacu.
Ingingo ya 4. Guhindura ubwoko bwa Hutu, Tutsi na Twa ugafata ubundi biremewe kandi byahozeho kuva kera kugeza n’ubu. Ni nko guhindura ishyaka rya politiki muri iki gihe, kuko ari uburenganzira bwa buri wese ushaka gukora politiki. Ariko, kera umunyarwanda yahinduraga ubwoko ngo bitewe n’umubare w’inka ngo yabaga amaze kugira, zaba hejuru y’10 ukaba umututsi ngo zaba hasi yazo ukaba umuhutu. Munyumvire namwe! Nyuma yaho abanyarwanda bahinduye ubwoko bwa politiki kugirango bagire uburenganzira nk’ubwo abari ku butegetsi bafite, kugirango babone akazi, babone umwanya mu butegetsi, babone amashuri,… kugirango babeho, kugirango baticwa. Kandi nyamara ibyo byose ari uburenganzira bw’umuntu uwariwe wese. Ni uko bakitabaza ubundi bwoko kugirango bashobore kuramuka. Iyo mpamvu nayo irebana na politiki. Murumva rero ko ya mibare ivuga ko ngo abahutu ari 85/100, abatutsi bakaba 14/100 naho abatwa ngo bakaba 1/100 ari ikinyoma cya politiki kandi ko iryo barura ryakoze ivangura ry’abanyarwanda. Ko umuhutu ashobora guhinduka umututsi, umututsi agahinduka umuhutu, ariko se mwari mwumva umunyiginya wahindutse umuzigaba, cyangwa umwega wahindutse umugesera ?? Guhindura ubwoko gakondo ntibyigeze bibaho, ntibinashoboka.
Ingingo ya 5. Amoko y’umuco nyarwanda ntahinduka ahora ari amwe, ariko amoko y’abahutu abatutsi, n’abatwa yo arahinduka kubera politiki nayo iba yahindutse. Kubera intambara ya 1990-94 havutse ibyiswe Hutu modéré, Hutu Power na Tutsi light, hari n’abandi bitwa Abahutsi cyangwa imvange z’abahutu n’abatutsi. Ariko se abavuka ku muhutu no ku mutwa bazitwa Hutwa, maze abavuka ku mututsi no ku mutwa bazitwe Tutwa? Kuki bo batavugwa? Hutu, Tutsi na Twa aramutse ari amoko yakwivanga ate kandi mu muco nyarwanda ibyo bitabaho? Ushobora kuba umusinga w’umuzigaba kuko so ari umusinga nyoko akaba umuzigaba, ariko ntiwavuga ko uri imvange y’ayo moko uko ari abiri. Ibyo ntibivugwa mu Kinyarwanda. Inyito Abahutsi nayo rero irimo politiki. Bitabaye ari ibyo, abavuka ku Bahutu n’Abatutsi bagombye ahubwo kwemera gusa ko atari Abahutu ntibabe n’Abatutsi, ahubwo bakivuga ubwoko gakondo, birahagije kandi ntacyo bitwaye. Uvuze se ko uri umusinga, umugesera, … gusa byagutwara iki ?
Ingingo ya 6. Nta muntu ushobora kugira ubwoko bubiri. Kuba abanyarwanda dufite amoko gakondo yo mu muco tukagira n’ay’abahutu, abatutsi n’abatwa, ni uko amwe muri yo atari amoko mu by’ukuri. Kuba muri buri bwoko gakondo habamo ayo moko atatu yandi ni ikimenyetso cy’uko HUTU, TUTSI na TWA ari amoko ya politiki kandi ari n’amahimbano (ethnies politiques et artificielles).
Ingingo ya 7. Nta bintu bifatika kandi mbyumvikana cyangwa bigaragarira buri wese ko bitandukanya abiyumvamo ko ari abatutsi n’abiyumvamo ko ari abahutu n’abiyumvamo ko ari abatwa ndetse n’abahutsi. Abo bose bavuga urulimi rumwe, bafite umuco umwe kandi batuye mu mpande zose z’igihugu cy’URwanda. Ni kimwe n’uko muri iki gihe udashobora kumenya ishyaka rya politiki kanaka cyangwa nyirakanaka arimo atarikubwiriye.
-
Tujye muri politiki y’ubutegetsi bw’igihugu
Ingingo ya 8. Kuba hari abavuga cyangwa bemera ko abanyepolitiki bagomba kugabana ubutegetsi hakurikijwe amoko y’INYABUTATU, ubwabyo, icyo ni ikimenyetso cy’uko ayo moko ari aya politiki koko, mbese ko ari ay’abanyepolitiki, abatari abanyepolitiki akaba atagombye kubareba. Tuzamenya dute amoko y’abo bategetsi? Kutubwira ko ari abahutu, abatutsi n’abatwa ntibihagije, bazatwereke ibimenyetso by’ayo moko yabo, badusobanurire intego zayo kimwe n’uko berekana ibirangantego by’amashyaka ya politiki barimo. Cyangwa se, bazatubwire niba bemera ko bazapimwa igihagararo cyabo n’amazuru kandi ko bazemera ko imitungo yabo ibarurwa kugirango tumenye neza ubwoko bwabo! Ni nde wabyemera? Ni nde munyarwanda wakwemera gukora ako kazi k’urukozasoni ? Ni nde munyarwanda wemera amahame y’uburenganzira bw’ikiremwamuntu wakwemera ko ibyo byongera kubaho? Ntibizongera kubaho. Hari kera tutarajijuka! Biramutse bibayeho, igihugu nticyagendera ku mategeko, ahubwo noneho cyakworama burundu ! Ibimenyetso by’ayo moko ntabyo babona rero, kuko aba mu mitwe y’abayiyumvamo kandi nta muntu ushobora kumenya ikiri mu mutwe w’undi. None se tuzasubizeho indangabwoko? Twaba dusubiye inyuma. Ibyo byaba ari ugusondeka abanyarwanda no kubapfunyikira amazi !
Hari umuyobozi w’ishyaka rya politiki watangaje umushinga muri ubwo buryo asaba abanyarwanda kugira icyo bawuvugaho. Naramwandikiye mwereka ingaruka mbi uwo mushinga wateza abanyarwanda uramutse wemejwe kandi ugashyirwa mu bikorwa. Naboneyeho umwanya wo kumusobanura ko ahubwo ayo moko dukwiye kuyavana muri politiki aho kuyongeramo. Namugejejeho ibitekerezo by’uyu mushinga mwereka ibimenyetso bigaragaza ko ibyo atari byo byadukiza ingoma z’igitugu kuko igihugu kitagendera ku mategeko kandi ari byo twifuza.
Hari abavuga ko mu Rwanda twagombye gukora nk’ababiligi cyangwa abarundi. Abo nababwira ko mu Bubiligi nta moko « ethnies » ahaba, haba ibyo bita « communautés », kandi ko i Burundi ikibazo cyabo kitacyemutse kuko indwara y’irondakoko n’ivanguramoko itarakira ndetse impunzi zikaba zicyuzuye i Shyanga ! Nanjye nti kuki ababiligi batabikoze bakiri mu Rwanda? Ariko ubundi se kuki bavuze ko abahutu, abatutsi n’abatwa ari ethnies, kandi n’iwabo badahuje urulimi nabo ubwabo batiyita « ethnies » ? Nitureke kwigana politiki z’ibindi bihugu, dutinyuke dushake ibisubizo bibereye URWANDA n’Abanyarwanda. Urwo rwiganwa ni rwo twazize.
Ingingo ya 9. Ikibazo cy’amoko abanyepolitiki batinya kukiganiraho kuko buri ruhande ruba rwanga ko inyungu zarwo zibangamirwa. Mu mishyikirano y’amahoro yabereye muri Tanzaniya mu mujyi wa Arusha muri 1992-1993, ntibigeze bagishakira umuti kandi cyari ikibazo gikomeye kigaragara. Ikimenyimenyi ni uko ayo masezerano atarashyizwe mu bikorwa yakurikiwe n’itsembabwoko. Na n’ubu hari abavuga ko icyo kibazo ntagihari ! Aho kugishakira umuti n’urukingo, bakagihunga. Niba ayo moko atari aya politiki, ikibazo cyayo bagihungira iki?
Ingingo ya 10. Ubwoko bwatsindwa bute, cyangwa bugatsinda bute, buramutse atari ubwa politiki cyangwa butari « ishyaka » rya politiki? Bamwe ngo « Turatsinze ga ye! », abandi nabo bati «Intsinzi bana b’Urwanda intsinzi! ». Abo ni ABAHUTU n’ABATUTSI.
Ingingo ya 11. Abategetsi b’abanyepolitiki ni bo bashoza intambara hagati y’abahutu, abatutsi n’abatwa, ni bo bajya kw’isonga, ni bo bayobora izo ntambara. Ibyo byaha ntibishobora gukorwa abanyepolitiki atari bo ba mbere babigizemo uruhare. Nta na rimwe byigeze bibaho. Mu gihe cy’amahoro, nta kibazo kibaho hagati y’ayo moko kuko abanyarwanda baranayibagirwa. Bayibuka ari uko abanyepolitiki bongeye kuyazura no kuyakoresha kugirango bagere cyangwa bagume ku butegetsi.
Ingingo ya 12. Nyuma y’aho tuboneye ubwigenge, abanyepolitiki bashingiye amashyaka yabo kuri ayo moko: Aredetwa (Twa), Runari (Tutsi), na Parmehutu (Hutu) yaje kumira ayandi yose (Aprosoma, Rader, …). Nyuma haje Muvoma «Ubwato bw’Abanyarwanda bose » ngo bavukaga ari ba « Militantes » na ba « Militants », ngo «itaravanguraga amoko» maze ishyiraho icyo yise «iringaniza-moko » ritigeze rishoboka mu Rwanda. Waringaniza ute ibintu bihinduka buri gihe ?
Ingingo ya 13. Umwami Rudahigwa yaba ngo ari we washyizeho politiki y’«Imbaga y’Inyabutatu » y’Abahutu, Abatutsi n’Abatwa. Ubutegetsi bwa Cyami bumaze kuvaho, iyo Nyabutatu yagombaga nayo kugendana nabwo, kuko twari tumaze kubona ubutegetsi bwa Repubulika y’amashyaka menshi na demokarasi (démocratie) ishingiye ku burenganzira bw’ikiremwamuntu. Aho kwubakira kuri ayo moko ya politiki, amashyaka ya politiki mashya yagombaga kuyavanaho, akayasimbura, abahoze ari abahutu, abatutsi n’abatwa bashaka kujya mu mashyaka bakayajyamo bitewe n’ibitekerezo bya politiki byayo, abatabishaka ntihagire na rimwe bajyamo, ariko bose bakareka kwitwa abahutu, abatutsi cyangwa abatwa, bikarangirira aho. Ni aho ibintu byapfiriye.
Ingingo ya 14. Kugeza ubu, ingoma zose zagiye zijyaho kandi zishaka kugumaho zishingiye ku mpamvu z’amoko y’abahutu n’abatutsi. Na n’ubu nkuko nabivuze mu ngingo ya munani, hari abashaka kuzajya mu butegetsi ari uko bagabanye imyanya hakurikijwe ayo amoko yabo biyumvamo. Nkaho ari amashyaka ya politiki cyangwa abanyarwanda bose bategetswe kuyajyamo.
-
Tujye mu mategeko no mu bucamanza
Ingingo ya 15. Ibyaha byakorewe abanyarwanda bazira ariya moko, byitwa ko ari ibyaha bya politiki. Niba ari ibyaha bya politiki rero, ni uko amoko yakorewe ibyo byaha n’ayakoreshejwe mu kubikora ari aya politiki. Ikibigaragaza nanone ni uko hashyizweho inkiko zihariye (tribunaux spéciaux) zo guhana ibyo byaha by’amoko, bityo rero izo manza zikaba iza politiki. Ndavuga inkiko Gacaca n’urukiko mpuzamahanga rwa Arusha (TPIR). Kandi izo nkiko ntizigeze zihana abanyabyaha bose, ahubwo zakoze ivangura kuko zakurikiranye gusa abahutu kuko ari bo batsinzwe muri politiki, nuko zirengagiza amaraporo y’imiryango mpuzamahanga yagaragaje ko hari n’abatutsi bishe abahutu. Ibyo ntibyashobotse kuko ubutegetsi bwari bumaze gufatwa n’abatutsi. Izo nkiko rero zavanguye ibyaha zivangura n’abanyabyaha ndetse n’inzirakarengane. Iyo ivangura-moko rigeze mu « butabera », nako mu bucamanza, ibintu biba bigeze kure !!
Ingingo ya 16. Mbere ya 1994, nta tegeko nyarwanda rihana ibyaha bya génocide mu buryo bwihariye ryabagaho, ariko hariho itegeko rihana abanyabyaha (Code pénal rwandais). Mu mategeko mpuzamahanga harimo amasezerano mpuzamahanga yerekeranye n’icyaha cya génocide (Convention sur le génocide). Itegeko ryashyiriweho guhana ibyaha by’itsembakwoko ryagiyeho génocide yarabaye, nyamara amahame mpuzamahanga y’amategeko y’inshinja-byaha avuga ko umuntu wese ukekwaho icyaha adashobora guhanishwa itegeko ryagiyeho nyuma y’uko akora icyo cyaha (la non rétroactivité de la loi pénale).
Ingingo ya 17. Kuba nyuma y’ubwigenge hari ubutegetsi bwagiye butanga ibyo bwitaga «Imbabazi» kuri bamwe bakoze ibyaha birebana n’ayo moko, nabyo bigaragaza ko ibyo byaha ari ibya politiki, bityo n’izo «mbabazi» nazo zikaba zaratanzwe mu nyungu za politiki. Zikaba « imbabazi za politiki ».
Ingingo ya 18. Itsembabwoko ryakorewe abatutsi ryategetswe na bamwe mu banyepolitiki b’abahutu bashakaga kurengera ubwoko bwabo bwa politiki mu nyungu zo kugirango bagume ku butegetsi. Mu ntambara ya 1990-1994 kimwe no mu bindi bihe byose impunzi zagabaga ibitero ku Rwanda, abategetsi babwiraga abanyarwanda bari mu gihugu ko abatutsi bateye Urwanda bagamije kugarura Umwami n’ubwami kugirango abahutu basubizwe mu buhake, ku mpamvu zo kubangisha abo batutsi hagamijwe kugirango badasangira ubutegetsi nabo.
Ingingo ya 19. Nyuma y’aho intambara ya 1990-1994 irangiriye, bamwe mu batutsi bahoze ari impunzi nabo baza bavuga ko ngo abahutu bose bagize uruhare mw’itsembabwoko ryakorewe abatutsi, mu nyungu zo kugirango bagere ku butegetsi maze basimbure abo bahutu ntibazongere kugira ijambo mu butegetsi. Hari umunyepolitiki wabyiyemereye avuga ko yagendaga mu mahanga yose ari byo yamamaza. N’ikimenyimenyi, ni uko hashyizweho gahunda ya politiki ivuga ko umuhutu wese ngo agomba « gusaba imbabazi mw’izina ry’ubwoko bwe kubera jenoside yakorewe abatutsi » kandi yarakozwe na bamwe mu bahutu. Bamwe mu banyamahanga nabo génocide bayigize impamvu yo gushyigikira cyangwa kurwanya bamwe mu banyepolitiki b’abanyarwanda, bitewe n’amoko barimo, kugeza n’aho abo banyamahanga bibagirwa uruhare bagize muri iyo génocide. Birababaje kubona « HUTU-TUTSI » bikoreshwa mu buryo bw’iterabwoba cyangwa ubundi buryo bwose bugamijwe inyungu zo gushaka ubutegetsi.
Ingingo ya 20. Ijambo « ethnie » ni urulimi rw’igifaransa kandi tuzi ko urwo rulimi rwazanywe n’ababiligi mu Rwanda kuko Abanyarwanda ntarwo bari bazi. Amagambo « abahutu, abatutsi n’abatwa » ni ayo mu rulimi rw’Ikinyarwanda, bivuze ko ababiligi batayavanye i Burayi kuko urwo rulimi rutari urwabo. Amagambo « ubwoko – amoko » nayo yabagaho mu rulimi rw’ikinyarwanda mbere yuko ababiligi bagera mu Rwanda kuko yasobanuraga ya yandi y’abanyiginya, abasiga, ababanda, n’ayandi yari mu muco karande w’Ikinyarwanda navuze. Ababiligi bamaze kwemeza ko « abahutu, abatutsi n’abatwa » ngo ari « ethnies », bashatse igisobanuro cy’iryo jambo mu rulimi rw’ikinyarwanda, ni uko bifatira ya magambo « ubwoko-amoko »; ari nayo mpamvu ayo « moko » mashya yahise ahabwa agaciro kurusha yayandi gakondo abanyarwanda benshi ubu bibagiwe.
Kubera ko abanyarwanda bamye bagira umuco wo kwubaha abakuru muri byose, no guhakwa bakemera n’ibyo babona bidakwiye, bemeye ibyo abazungu bababwiye cyangwa babategetse. Ababiligi bari bazi neza icyo ijambo « ethnie » rivuga, kandi bari bazi neza ko abahutu, abatutsi n’abatwa basangiye urulimi rw’Ikinyarwanda ndetse n’umuco. Birumvikana rero ko kuvuga ko abo banyarwanda ari « ethnies » (amoko) bari bazi neza ko atari UKURI, babikoze rero kubera impamvu za politiki. Ni ikosa bakoze. Ndetse n’iwabo mu Bubiligi, nubwo abafarama, abawalo n’abavuga ikidage badasangiye urulimi n’umuco, ntabwo bitwa ko ari « ethnies », bitwa « communautés linguistiques ».
Uwahakana ibi bimenyetso, yatangaza nawe ibibivuguruza, ingingo ku yindi, noneho nyuma tukazabiganiraho. Ntabwo tuzajya impaka ahubwo tuzaganira. Ndacyakomeza gushaka n’ibindi.
Jean-Christophe Matata ati: »Hutu, Tutsi nous sommes tous des frères » (Abahutu n’Abatutsi turi abavandimwe)
II. Umwanzuro : ubutumwa ngeza ku Banyarwanda
Tujye twibuka ko ba Sogokuru na ba Nyogokuru batari barageze mu mashuri kuko ntayabagaho, tureke kwemera ibyo batubwiye byose kuko nabo bakurikiraga ibyo bategekwaga n’abategetsi bariho icyo gihe, ntawarufite uburenganzira bwo kubivuguruza, cyane abakoloni b’abazungu bafatwaga ko bazi ubwenge kurusha abirabura. Ntacyo bashoboraga kubavuguruzaho. Hakiyongeraho wa muco wa gihake. Yemwe n’igihe Abahutu bigaranzuraga abatutsi, ntibashoboye gukosora iryo kosa ry’abakoloni kubera ko icyo kinyoma bakibonagamo inyungu za politiki kuko babonaga ari benshi bityo bikazaborohera gutsinda amatora hakurikijwe ya demokarasi bigishijwe n’abo bakoloni ko ishyaka ritsinze amatora rifata byose ayandi akaburiramo. Gatebe Gatoki. Ngibyo iby’amoko ya politiki ! Igihe cyo kuyavana muri politiki rero kirageze.
Ababyeyi bacu batwohereje mw’ishuri kugirango tumenye ubwenge ndetse tube twanavuguruza ibyo batubwiye mu gihe dusanze bidahuye n’UKURI. Kuvuga gusa ngo data yarambwiye ngo « … », ntabwo bihagije, reba niba bihuye n’UKURI. Kandi tujye twibuka ko hari abanyarwanda batigeze bamenya ababyeyi babo kubera impamvu zinyuranye. Abo se amoko yabo yaba ayahe ?
Nituvuga ko ABAHUTU, ABATUTSI n’ABATWA ari amoko, tujye twongeraho ko ari aya politiki kuko ari mu ngengabitekerezo ziri mu mitwe y’abayemera, ariko nitunavuga ko atari amoko tujye twibutsa kandi twigisha abakiri bato AMOKO NYAYO ayariyo, ni ukuvuga yayandi ya gakondo kuko ariyo ari mu muco nyarwanda: abasinga, abasindi, abazigaba, abagesera, abanyiginya, abega, ababanda, abacyaba, abungura, abashambo, abatsobe, abakono, abaha, abashingwe, abanyakarama, abasita, abongera, abenengwe ... Ni yo mpamvu ayo moko ya politiki ariho atariho. Harabura ikintu kimwe gusa kugirango azimangatane burundu: politiki ihamye irengera kandi yubahiriza umuco nyarwanda n’uburenganzira bwa buri wese kuko ingengabitekerezo z’ayo moko ya politiki zibereyeho kubihonyora. Icyo gihe nikigera, abacuzi n’abacuruzi b’izo ngengabitekerezo bazaburiramo kuko bazagira igihombo gikomeye, naho abacuzwaga ibyabo kubera ayo moko bahabonere inyungu itubutse. Bityo Rubanda rwiruhutse.
Gukoresha amoko ya politiki y’ABAHUTU, ABATUTSI n’ABATWA mu mwanya w’AMOKO Y’UMUCO NYARWANDA ni ukugenda GICURI. Ni nko kugendesha amaboko kandi dufite amaguru !
Abatubwiye ko HUTU, TUTSI na TWA ari amoko y’abanyarwanda ntibatubeshye gusa ahubwo baratuboshye, badufungira muri gereza ya politiki y’Inyabutatu, baturenganya (manipulation politicienne). Nuko badutera ubwoba ngo « niba udashaka kuba umuhutu, umututsi cyangwa umutwa ngo ubwo nturi umunyarwanda ». Ni akaga! Guhatira abanyarwanda kuba mu « Imbaga y’Inyabutatu », ibyo ni igitugu. Ikindi gitugu nanone ni uguhatira abanyarwanda kuba mw’ishyaka rimwe ngo ni uko ari ryo riri ku butegetsi. Ibyo nabyo abanyarwanda turabizi. Uko ingoma z’ubutegetsi zagiye zisimburana, ni nako zakomeje kutubeshya no kutuboha. Bamwe ngo abanyarwanda twese turi mu Mbaga y’Inyabubatu ibumbye amoko, abandi ngo twibumbiye mu bwato bw’ishyaka rimwe rukumbi « ritavangura amoko », abandi ngo twese turi mu muryango umwe w’abanyarwanda « utagira amoko », n’ibindi… Abo bose, ubutegetsi bwabo bakabushingira kuri ayo ngirwa-moko. Rubanda turashukika koko! Ibyo binyoma bigomba kuranduka burundu abanyarwanda tukibohora by’ukuri.
Muri iki gihe, impinduramatwara (Révolution) dukeneye ni iy’ibitekerezo bya politiki, ni iyo kuvana amoko muri politiki kandi nayo tukayavanamo politiki. Ntabwo ari REVOLUTION ya Gatebe gatoki, ahubwo n’iyo kwivanamo ibinyoma biri mu ngengabitekerezo z’amoko ya politiki y’INYABUTATU tukimakaza UKURI kw’amoko y’abakurambere bacu yo mu muco nyarwanda. Amoko y’INYABUTATU nasimburwe n’amashyaka ya politiki kuko bidashobora kubangikana. Ni yo mpamvu ayo moko agomba kuva muri politiki akabisa amashyaka.
Ayo moko nava muri politiki, abanyarwanda ntibazongera kuyiyumvamo kuko ntacyo azaba akibamariye. Umunyarwanda yiyumvamo ubwoko ubu n’ubu kubera inyungu za politiki ariko rimwe na rimwe mu buryo atagambiriye cyangwa atatekereje. Impungenge zo gukandamizwa no kwimwa imyanya mu butegetsi n’iyindi milimo ku biswe ko ari ba RUBANDA NYAMUCYE (minorités « ethniques »=abatutsi n’abatwa) – ari byo byitwa irondakoko n’ivanguramoko – ntizizongera kubaho. Abazakomeza kuyatsimbararaho, bazayiyumvemo ku giti cyabo ariko batemerewe kuyagira umurato n’ibikangisho mu ruhame. Ya mibare ya 85/100 by’abahutu, 14/100 by’abatutsi na 1/100 by’abatwa yavanguraga ayo moko nta gaciro izongera kugira; na ya makimbirane yo kutumvikana ku nyito y’ibyaha byakorewe inzirakarengane ndetse n’abagomba KWIBUKWA mu mihango y’icyunamo n’imibare y’abahutu, abatutsi n’abatwa bishwe, ayo makimbirane ntazongera kubaho. TUZABIBUKIRA HAMWE kuko icyatumaga bavangurwa kizaba kitakiriho. Kandi nanone abanyepolitiki bakoraga iryo vanguramoko bazamburwa izo ntwaro na Sosiyete sivile yigenga izaba iyoboye inzego (institutions) zirengera umuco nyarwanda, ubutabera, ubwiyunge, uburenganzira bw’ikiremwamuntu, n’itangazamakuru abanyepolitiki bari baragize ibikoresho kuko nta bwigenge zagiraga. UBUMWE bw’Abanyarwanda ni uko tuzabugeraho. Ibyo bizatuma rero abanyarwanda bareshya imbere y’amategeko KUKO INZEGO ZISHINZWE KURENGERA AYO MATEGEKO zizaba ziyobowe n’iyo Société civile yigenga isanzwe irengera abantu bose itavanguye.
Twibohoye ingoma za cyami na gikolonize ariko bimwe mu bitekerezo byazo turacyabifite mu mitwe yacu. Nitubyibohora ni bwo tuzaba tugeze ku bumwe nyabwo, ku bwigenge bwuzuye no ku bwiyunge nyakuri. Ibi ni byo abanyarwanda tuzira buri gihe kuko tugifite bimwe mu bitekerezo bya gihake, nko gutinya guhakana ibyo umutegetsi cyangwa uwahoze ari umutegetsi avuze nubwo byaba binyuranyije n’ukuri, gutinya kuvuguruza umuntu « mukuru »: umubyeyi watubyaye, mwalimu wacu, umutegetsi n’abandi… Nitwemere dutinyuke !
Nitwivanemo rero ibitekerezo bishaje kuko IMPINDUKA IKORWA N’IBITEKEREZO BISHYA !
Murakoze ndabashimiye, mugire amahoro.
MUSOMESHA Aloys
Umuyobozi n’umuhuza w’Umushinga w’Ubwiyunge Nyakuri,
umushinga wigenga utabogamiye kuri politiki y’amashyaka n’ubutegetsi,
uharanira politiki mpuzabanyarwanda n’ubutabera mpuzabantu.
- Mushaka kumenya ibitekerezo bishya ku bwiyunge nyakuri mwakoresha impinduka, mukande hano (murebe inyandiko n’ibiganiro biri mu cyika cya mbere). Musome kandi namwe musomeshe n’abandi, munabumvishe ibyo biganiro !
- Kureba vidéos no kwumva umuziki ku bwiyunge nyakuri, mukande hano.
- Kwumva ibiganiro birebana n’ubwiyunge nyakuri, mukande hano.


text:
Ubukungu
Umuyobozi Muri RDB Asaba Abanyarwanda Kumva Ko Pariki Ari Imari Izaramba
Ubwo hatahagwa ibikorwaremezo Ikigo cy’igihugu gishinzwe iterambere cyubakiye abahoze batuye ahashyizwe Pariki y’Akagera mu Murenge wa Kabare ahitwa Cyarubare, Umuyobozi muri iki kigo ushinzwe ubukerarugendo Ariella Kageruka ayasabye Abanyarwanda kubungabunga Pariki z’igihugu cyabo kuko umusaruro uvamo uzabagirira akamaro bo n’abo babyaye.
Umushinga watashywe muri Kabare, ari umwe mu yindi 72 iri mu Rwanda.
This afternoon, the Executive Secretary of @RwandaEast, Dr. Jeanne Nyirahabimana joined @RDBrwanda's Head of Tourism and Conservation, @AKageruka and other officials in handing over a fish farm and industrial park built through the Tourism Revenue Share Programme.#KwitaIzina pic.twitter.com/FC0rQfNBfT
— Kwita Izina (@Kwitaizina) August 23, 2022
Kageruka yavuze ko ibikorwa remezo byubatswe ari umusaruro w’uko abaturage bagize uruhare mu kurinda ibidukikije n’urusobe rw’ibinyabuzima muri rusange.
Muri Cyarubare hatashwe Agakiriro karimo n’aho urubyiruko rwigira imyuga.
Hari n’ibindi bikorwa bihari bigamije kurufasha kwishimira ko amafaranga ava mu bukerarugendo agirira akamaro abaturage bayituriye.
Kageruka yavuze ko hari n’indi mishinga nk’iriya yubatswe mu turere rwa Gatsibo na Nyagatare nayo yarangiye mu mwaka wa 2022.
Muri Cyarubare hanatewe ibiti 10,000 mu rwego rwo gufasha abahatuye kubona ibiti bituma bahumeka umwuka mwiza kandi bigakurura n’imvura.
Ariella Kageruka yavuze ko ibyiza bigaragara mu bice byahoze ari Pariki ari ikintu abantu bagomba kwishimira kuko bibagirira akamaro kakazagera no ku rubyaro rwabo.
Ati: “ Iyo urenze ibidukikije n’urusobe rw’ibinyabuzima amafaranga abivamo agirira akamaro abaturiye Pariki ariko bikaguka bikagirira akamaro n’ababakomokaho. Niyo mpamvu twaje gutaha ibi bikorwa kandi n’ahandi bizahubakwa.”
Mu gihe Abanyarwanda bitegura kuzitabira igikorwa cyo kwita izina, Kageruka avuga ko ari ngombwa ko hari ibikorwa remezo bitahwa kugira ngo uriya munsi uzagere bishimiye umusaruro uva mu kwita ku bidukikije.
Avuga ko Abanyarwanda bari bamaze iminsi batizihiza umunsi wo kwita Izina kubera COVID-19 ariko ngo kuba bibaye ni ikintu cyo kwishimira .
Kuva gahunda y’isaranganyamutungo w’ibiva mu bukerarugendo bukorerwa muri za Pariki yatangira, u imishinga 880 yo guteza imbere abaturiye Pariki yaratangijwe kandi irarangira.
Yakorewe mu Tutere 14 hirya no hino mu Rwanda.
Yagiyemo mo Miliyari Frw 9 zisaga gato. niyo imaze gushyirwa mu mishinga y’iterambere rigamije kuzamura imibereho y’abaturage.


text:
Umuyobozi w’Akarere ka Ngoma Nambaje Aphrodise yagaragarije Umunyamabanga wa Leta muri Minisiteri y’ ubuzima, Dr. Patrick Ndimubanzi ko abatuye Ngoma bahangayikishijwe bikomeye n’ ubwiyongere bwa Malariya.
Meya Nambaje yavuze ko ubwo bwiyongere buterwa n’uko hari abataragejejweho inzitiramibu no kuba hatagiterwa imiti yica imibu , yasobanuye ko ubwo hatangwaga inzitiramubu mu minsi yashize hari abaturage zitagezeho. Yagize ati “Dufite ikibazo cy’inzitiramubu, iyo dusuye imiryango batubwira ko nta nzitiramubu bahawe, mwaturebeye muri bwa bubiko bwanyu bugari izibitsemo kandi nziza abaturage bacu bakaziryamamo.”
Dr. Ndimubanzi yemereye meya wa Ngoma ko hagiye kurebwa uko abataragezwaho inzitiramibu bazigezwaho. Yagize ati “Ku kibazo twumvishe cya Malariya iri kugenda yiyongera tuzabivugana n’inzego zitandukanye RBC n’abandi turebe inzitiramibu dufite uko zingana hanyuma dushobore kubagenera.”
Akomeza avuga ko gahunda yo gutera imiti igikorwa, kuri ubu bakaba barahereye aho malariya igaragara cyane ariko gahunda ikazagera hose. Yagize ati “Ibyo gutera imiti twatangiriye ahantu hagaragara Malariya nyinshi cyane, ariko tukazakomeza bitewe n’uko ubushobozi butwemerera.” Mu rwego rwo kurinda no kwita ku buzima, Umunyamabanga wa Leta muri MINISANTE yasabye abatuye intara y’ Uburasirazuba n’akarere ka Ngoma by’ umwihariko gushyira imbaraga mu bikorwa by’ isuku no gutangira ubwisungane mu kwivuza ku gihe kugira ngo igihe cyose bakenereye serivisi z’ ubuvuzi bajye bazibona bidatinze.
Imibare igaragaza ko abatuye intara y’ Uburasirazuba abamaze gutanga umusanzu w’ ubwisungane mu kwivuza bari ku ijanisha rya 77%.
Yanditswe na Ubwanditsi Muhabura.rw


text:
Rusizi:Umubyeyi w’abana batandatu harimo n’uwamezi 8 batagiraga aho baba bacumbikiwe ku kagari batunzwe n’ibisigazwa byo muri resitora batekerejweho.
Umubyeyi w’abana batandatu wari wacumbikiwe mu nzu yahoze ari Ibiro by’Akagari ka Kamurera mu Murenge wa Kamembe mu Karere ka Rusizi, wari utunzwe n’ibiryo byasigajwe n’abakiliya bo muri resitora, yakodesherejwe inzu yo kubamo anahabwa inkunga y’ibiribwa ndetse n’igishoro.
Uyu mugore ni Musanabera Gaudence watawe n’umugabo we bafitanye abana batandatu barimo n’uw’amezi umunani.
Ku nkuru dukesha Radiotv10 iganira n’uyu mudamu wari utunzwe n’ibiryo by’ibisigarizwa byo muri resitora.
Uyu mudamu yagize ati “Nta buzima mfite kuko kubona icyo kurya ni ingorane. Naragiye kuri resitora mbabwira ikibazo mfite, ndababwira nti ‘mwafata iyi sorori mukajya munshyiriramo ibyo basigaje ku isahani’, ibyo biryo ni byo bidutunga.”
Nyuma yubuvugizi yakorewe, uyu mubyeyi yamaze kubona ubufasha.
Kuri ubu yakodesherejwe inzu ashyirirwamo n’ibimdi byibanze nk’ibiribwa, ibikoresho byo mu nzu, birimo ibyo kuryamira, amasafuriya, ndetse n’ibindi.
Kandi mu bundi bufasha bwahawe uyu mubyeyi, harimo n’amafaranga y’igishoro ndetse anishyurirwa iseta yo gucururizaho kugira ngo ashake uburyo yakwibeshaho.


text:
Ikigo Serene Haven giherereye mu gace ka Nyeri muri Kenya, gifasha abakobwa batewe inda zitateguwe, kikabaha uburezi mu masomo y’icyiciro cy’amashuri abanza n’ayisumbuye, aho bamwe mu bigamo baba batwite abandi bafite abana babo babyaye.
Mu kiganiro twanditseho inkuru nka RADIOTV10 dukesha Afrimax TV, Elizabeth Wanjiru Mariuk washinze iki kigo kitwa Serene Haven kita ku bakobwa batewe inda bakiri bato, kikanabaha amasomo, avuga ko yashinze uyu muryango mu rwego rwo guha ubushobozi abari n’abategarugori batishoboye.
Ati “Dufasha abakobwa bari mu myaka ibemerera kujya mu ishuri, yaba abatewe inda basambanyijwe ku ngufu cyangwa abakorewe irindi hohoterwa.”
Uyu muryango umaze imyaka itatu ushinzwe, ufasha aba bakobwa mu bikorwa binyuranye birimo kubaha uburezi ndetse bamwe bakiga babayo bari kumwe n’abana babo.
Elizabeth Wanjiru Mariuk avuga ko na we yabyaye afite imyaka 18 ku buryo azi ingaruka zo kubyara ukiri muto, bigatuma agira igitekerezo cyo gushinga uyu muryango.
Ati “Byambereye ingorabahizi cyane kuko nari nkiri muto, nari ndangije amashuri yisumbuye.”
Avuga ko nubwo umuryango we utamutereranye, ariko bitari byoroshye, gutwita kuri iyo myaka 18 gusa kandi adafite umugabo.
Ati “Nubwo byari bimeze uko ariko nubundi byari bikomeye. Rero iyo ndebye aba bakobwa bato, nta bufasha bafite kuko bamwe ni impfubyi abandi barerwaga n’abagiraneza, iyo bamaze gutwara inda bagahita babirukana.”
Aba bakobwa baba bicaye mu ishuri bakurikira amasomo bari kumwe n’abana babo, barira bakabitaho, n’igihe cyo kubonsa cyagera bakajya kubaha ibere.
Elizabeth avuga ko nubwo iki kigo kigerageza kubaha ibyo bakenera, ariko bahorana agahinda ku buryo batajya bapfa gutobora ngo bavuge ibyababayeho.
Ati “Niyumvisemo ko aba bakobwa bakeneye ubufasha bwo kurera abana babo. Ni yo ntego nyamukuru y’iki kigo.”
Abaje muri iki kigo batwite, bahabwa serivisi zose zihabwa ababyeyi batwite, ubundi bagafashwa gutegura kubyara ndetse bakanahabyarira, ubundi bagafashwa kurera abana babo.
Elizabeth akomeza gira ati “Icya mbere tuba twifuza ni uko aba bakobwa bahabwa uburezi kuko batarize ntibashobora kuzarera abana babo kandi ntibazaguma muri iki kigo.”
Iki kigo gifite ishuri ribanza, aho abatewe inda bakiri mu mashuri abanza, bakomerezamo, kikanagira iryisumbuye na ryo ryigamo abageze muri iki cyiciro.
RADIOTV10


text:
Hagarika amabere yinkoko yumye kubwa imbwa ya Australiya AU na Kanada
Ibisobanuro birambuye
Ibiranga ibicuruzwa
Inzira rusange yibiribwa byumyeku mbwa:
4. Kuma kabiri yumusaruro
Kugirango ibicuruzwa bigere kubintu byateganijwe mbere yubushuhe bwibisigisigi, bigomba gukomeza gukama, aribyo byumye byumye.
5. Nyuma yo gutunganya ibiryo byumye
Nyuma yo kumisha, hakorwa uburyo bwo gutondekanya ibiryo: mbere yuko ibidukikije byangiza, bigomba guhagarara neza mugihe runaka kugirango ubushuhe busigaye nubushyuhe mubiribwa bishoboke.Kugirango uhagarike imikurire ya mikorobe nyuma yo gukuraho ibidukikije, icyuho kigomba kuvaho hamwe na N2 yumye, isukuye kandi idafite sterile, kandi hagomba gushyirwamo umwuka wumye wa sterile mugihe usohotse.Ibicuruzwa byumye bigomba kubikwa byihuse mubipaki bitandukanye cyangwa kubikwa byigihe gito mumababi yumye, bipfunyitse kandi byanditseho vuba bishoboka, hanyuma bihinduke ibicuruzwa byemewe nyuma yo gutsinda ikizamini.
Ibinure byamabere yinkoko biri hasi cyane, bishobora kugenzura neza ibinure byinjangwe.
Amabere yinkoko yumishijwe yumye ninyama mbisi, zisabwa imbwa zifite igifu kibi.Inyama mbisi ziroroshye guhekenya no gusya, kandi zifite intungamubiri nyinshi cyane, zishobora kugabanya gufata imbwa no koroshya amara yimbwa.Guhagarika amabere yinkoko yumye akungahaye kuri proteyine, aside amine, vitamine A nintungamubiri, zishobora gufasha imbwa kuzuza intungamubiri zikenewe mumubiri.Muri icyo gihe, irashobora kandi gutuma imbwa yumva uburyohe, igashimisha imbwa, kandi igateza imbere kurya.


text:
Ibyo ushobora kubona ni CEILING ANCHOR, cyangwa Umutekano Nail Anchor mubihugu bimwe.Igizwe n'ibice bibiri.Noneho rero iyo tuyikubise inyundo, igice cyo hejuru cyayo irimuka, hanyuma ikingura hamwe n'umusozi w'igice cyanyuma.Kugera ku nshingano yo gufunga, bityo kuyishyiraho ni byinshi byoroshye, kandi ingaruka zo kwishyiriraho ziratunganye, zirakwiriye cyane mugushiraho igisenge cyawe, inzugi na Windows, bikomeye kandi biramba.
CEILING ANCHOR ije ifite ubunini butatu: 6 * 40, 6 * 60, 6 * 65, kandi ikaza muri zinc yera, ubururu n'umweru byera, na zinc z'umuhondo.Urashobora guhitamo ingano n'ibara bikwiye kubidukikije.
Turakomeza kandi kunoza imikorere yinganda za CEILING ANCHOR, kuva guhitamo ibikoresho fatizo kugeza kubicuruzwa byanyuma, dufite igenzura rikomeye kubintu byose, bigatuma ibicuruzwa byacu bisa nkibiduha inyungu nini mubiciro ugereranije nibiciro ugereranije ibindi bisa


text:
Ubwo yazaga mu Rwanda mu 2016, umugore w’lgikomangoma Harry, Meghan Markle, bivugwa ko yari yazanye ivalisi y’imyambaro’ yaburiwe irengero’ mu gihe cy’amasaha runaka hamwe n’ umufotozi bari bazanye nk’uko igitabo ku buzima bwe cyabihishuye.
Muri icyo gitabo kiswe “Revenge” cyanditswe na Tom Bower, hasobanurwa ukuntu Duchess of Sussex, Meghan Markle, w’imyaka 40, yari yatumiwe mu rugendo mu Rwanda muri Mutarama 2016 na World Vision Canada kugirango agire uruhare muri filimi yari igamije gushishikariza abantu kwitabira ibikorwa by’ubugiraneza byo kubaka amavomo muri Afurika.


text:
inability, for at least 3 months duration, to achieve and/or38TREATMENT FOR ERECTILE tadalafil.
“Pallium” ni umwe mu myambaro ya Liturujiya, ugenewe Arikiyepiskopi nk’umwepiskopi uyobora intara ya Kiliziya Gatolika ( Province ecclésiastique ), ukaba ikimenyetse kiranga ubutumwa yahawe bwo kuragira ubushyo bw’Imana, yunze ubumwe na Papa nk’Umushumba wa Kiliziya imwe Ntagatifu Gatolika ishingiye ku Ntumwa.
Mu mateka ya Kiliziya, uwo mwambaro wambikwaga ba Arikiyepiskopi bashya bose ku munsi mukuru w’Abatagatifu Petero na Pawulo uba ku itariki ya 29 Kamena buri mwaka.
Kuva kuwa 29 Mutarama 2015, Nyirubutungane Papa Faransisko yatangaje icyemezo yafashe, mu rwandiko rwo kuwa 12 Mutarama uwo mwaka yoherereje Intumwa za Papa mu bihugu byose, cy’uko kuva ubwo ba Arikiyepiskopi bashya bazajya bawambikwa n’Intumwa ya Papa mu bihugu, buri wese muri Diyosezi ye bwite.
Gusa ba Arikiyepiskopi bazakomeza kujya bajya i Roma mu birori byo guhimbaza umunsi mukuru w’Abatagatifu Petero na Pawulo kuwa 29 Kamena, aho Papa aha umugisha za « Palliums » zose, maze agahereza mu biganze bye buri wese ku giti cye Pallium azambikwa.
Twibutse ko Nyiricyubahiro Musenyeri Antoni KAMBANDA yakiriye iyo “Pallium” mu biganza bya Nyirubutungane Papa Faransisko, mu Gitambo cya Misa cyaturiwe i Roma kuwa 29 Kamena 2019.


text:
Par:Suzana Mwamini
Suzana MWAMINI, Umuyobozi w’Ikipe Ishema ya Melbourne
Ishema ni iryacu i Melbourne .
Nitwa Suzana MWAMINI, ndubatse nkaba umubyeyi w’abana batanu, ntuye mu gihugu cya Australiya. Mfashe icyemezo cyo kujya ahagaragara ngira ngo mvugire na bagenzi banjye tureba mu cyerekezo kimwe.
Twakomeje gukurikirana ibitekerezo byiza by’abashinze Ishyaka Ishema ry’u Rwanda. Ntitwahwemye kugenzura gahunda bageza kuri rubanda n’ukwitanga kwakomeje kubaranga. Mu cyumweru gishize twagize amahirwe yo gusurwa na Padiri Thomas Nahimana, Umuyobozi w’Ishyaka Ishema akaba n’umukandida Kongere y’ishyaka yatoranyije ngo azarihagararire mu matora y’umukuru w’igihugu azaba mu mwaka w’2017.
Twaganiriye nawe, tumubaza ibibazo byose twari dufite ndetse tubona n’umwanya wo kumugezaho ibitekerezo byacu n’ibyifuzo byacu. Twashimye uko we na mugenzi we Ernest Senga baduhaye ibisobanuro twabasabaga n’uko bakiriye neza ubushake bwacu bwo gutinyuka maze natwe tukaba Abataripfana nyabo bashishikajwe no gutanga umuganda mu mpinduka nziza izageza igihugu cyacu ku buyobozi bukorera inyungu za rubanda rugufi .
Kimwe n’abandi banyarwanda benshi, turambiwe ubutegetsi bw’Agatsiko kigaruriye ibyiza byose by’igihugu , abaturage bakaba bakomeje gusuzugurwa, kuvangurwa, gufungirwa akamama, kwamburwa ibyabo no kuraswa ku manywa y’ihangu !
Twebwe Abanyarwanda batuye mu mujyi wa Melbourne ho muri Australia twafashe icyemezo cyo gutangiza Ikipe Ishema kugira ngo idufashe kuva mu bwoba , mu bwigunge no mu burangare bityo tugire icyo natwe dukora kiri mu bushobozi bwacu kugirango impinduka ishoboke mu gihugu cyacu kandi ku buryo bwihuse.
Turasanga kandi kimwe mu bituma politiki ya opozisiyo nyarwanda yarakomeje guhura n’inzitizi nyinshi ari uko abari n’abategarugori batitabiriye cyane gukora politiki kubera ahari ko politiki babonye ishingiye ku kinyoma, ku gusahura umutungo w’igihugu no kwica abaturage yabakuye umutima cyangwa se kubera ko bakomeje guheezwa. Turashishikariza abari n’abategarugori ko igihe kigeze ngo nabo bahagurukane ishema maze barengere igihugu cyabo uko bishoboka kose.
Mu izina ry’Ikipe Ishema mbereye umuyobozi, nsezeranyije Abanyarwanda batuye Melbourne ko twiteguye kubafasha mu gutsinda iterabwoba, kwihugura mu bya politiki, kubagezaho amakuru anyuranye no kubahuza hagamijwe kungurana ibitekerezo ku cyagarura amahoro mu gihugu cy’u Rwanda.
Kuko bamwe muri twe banyuze mu nzira ndende z’amashyamba ya Kongo, ntidushobora kwibagirwa abavandimwe bacu twasizeyo bakihahurira n’ingorane nyinshi kugeza n’uyu munsi . Turifuza ko hakorwa ibishoboka byose nabo bagafashwa, intambara zenda kongera kubarimbura zigakurwaho ahubwo twese tukazabona amahirwe yo kongera guhurira mu gihugu cyacu, tugafatanya kucyubaka ntawe uhejwe, kandi ntihazagire igice cy’abanyarwanda cyongera kwiyemera ko gifite uburengenzira ku byiza by’u Rwanda kurusha abandi.Turasaba Abanyarwanda benshi ko bashyigikira gahunda z’Ishyaka Ishema kuko dusanga zisobanutse kandi zishobora kuzahura igihugu cyacu.
Mu matora y’umukuru w’igihugu yegereje(2017) , turifuza ko Umukandida w’Ishyaka ryacu mwazamuhundagazaho amajwi bityo abishuka ko aribo bonyine bavukanye imbuto bakamenyeraho neza ko “Ubutegetsi bwose buturuka kuri rubanda , ikaba ariyo yihitiramo abayobozi bayinyuze biciye mu matora adafifitse”.
Harakabaho u Rwanda rw’a twese,
Harakaramba Ishyaka Ishema ry’u Rwanda,
Mwese muhorane ishema
SUZANA MWAMINI,
Umuyobozi w’Ikipe ISHEMA ya MELBOURNE.
Telephon no : +61 470 507 749


text:
Iyi serivisi ifasha abanyarwanda n’abanyamahanga kugura igazeti ya leta. Usaba serivisi asaba kugura igazeti, akayishyurira, maze igazeti ikoherezwa kuri aderesi yatanze. Usaba kandi yagura kopi imwe cyangwa nyinshi igihe igazeti nshya yasohotse.
Kunoza serivisi bitwara umunsi 1, igiciro kigahinduka bitewe na kopi zisabwa.
Ibikenewe:
Ntabwo ukenera konti ya IremboGov gusaba iyi serivisi.
Umunyarwanda agomba kuba afite nomero y’indangamuntu.
Umunyamahanga agomba kuba afite nomero ya pasiporo.
Usaba agomba kuba afite nomero ya telefone na imeyili bikora, cyangwa byombi.
Kurikira izi ntambwe zoroshye maze ubashe kugura igazeti ya leta:
1. Jya kuri www.irembo.gov.rw ahanditse Serivisi za Noteri na Serivisi y’Igazeti, ukande kuri Kugura Igazeti ya Leta.
2. Kanda kuri Saba.
3. Shyiramo Umwirondoro w’usaba serivisi n’Ibijyanye n’Igazeti.
ICYITONDERWA: Iyo umubare wa kopi zikenewe ushyizwemo, igiciro gihita kigaragara ku ruhande rw’iburyo rwa paji.
4. Kanda kuri Ibikurikira maze ukomeze.
5. Reba ko amakuru watanze ari yo, ushyiremo nomero ya telefone na/cyangwa imeyili (email), urebe kuri paji y’amakuru watanze, maze ukande kuri Emeza.
6. Kode/nomero yo kwishyuriraho (99….) ihita yoherezwa kugira ngo wishyure. Usaba dosiye ashobora kwishyura akoresheje MTN Mobile Money cyangwa Airtel Money, App ya BK, amashami ya BK, aba ejenti ba BK, cyangwa akishyura mu buryo bw’ikoranabuhanga akoresheje ikarita ya VISA cyangwa MasterCard.
ICYITONDERWA: Nyuma yo gusaba no kwishyurira serivisi kuri IremboGov, igazeti yoherezwa kuri aderesi nyirizina y’uwasabye serivisi.


text:
Guhera ku wa mbere taliki ya 17/10/2022 kugeza ku cyumweru talikiya 23/10/2022, Muri CEP UR Nyarugenge twari mu cyumweru cy’amacellule (cell week). Aho mu macellule yose uko ari cumi n’abiri(12) aba muruyu muryango wa CEP UR Nyarugenge yararimo yiga ku ngingo ivuga ku gusenga no kwiyiriza ubusa.
Ushobora kwibaza uti ese kwiyiriza ubusa ni iki kandi se bimaze iki?
Tugendeye kandi ku magambo yagiye avugwa n’abahanga nka Rick Warren wavuze ngo kwiyiriza ni umuco w’abanyamwuka twigishwa na bibiliya” Fasting is a spiritual discipline that taught from bible. Rick Warren”. Tugendeye kandi kuri bibiliya ijambo ry’Imana ubundi Gusenga no kwiyiriza ubusa ni igikorwa cyo kugabanya cyangwa kureka burundu ibyo wakundaga( ibyo kurya nibindi) mu gihe runaka ubundi ugasenga muri icyo gihe “Danieli 10:3” uru ni urugero rwiza Daniel yatanze rwo gusenga kandi twiyirije ubusa. Iki gikorwa tugomba kugikora kugirango tubone Imana, nubwo bwose abantu benshi babikora bagirango babone ibyo Imana itanga ariko sibyo ahubwo tuba tugomba gusenga twiyirije ubusa kugirango tubone Imana kandi iyo tumaze kubona Imana burya tuba tubonye n’ibyo Imana ifite.
Matayo 17:14-21(” Bageze mu bantu umuntu araza aramupfukamira ati “Mwami, babarira umuhungu wange kuko arwaye igicuri, kiramubabaza cyane kuko kenshi cyane kimutura mu muriro no mu mazi. Namuzaniye abigishe=wa bawe ntibabasha kumukiza.” Yesu aramusubiza ati “Yemwe bantu b’iki gihe biyobagiza, Nzageza he kubana namwe ? Nzabihanganira kugeza ryari? Nimumunzanire hano.” Yesu aramucyaha, dayimoni amuvamo, umuhungu aherako arakira. Maze abigishwa begera Yesu bihereye bati “Ni iki cyatumye twebwe bitunanira kumwirukana?” Arabasubiza ati ni ukwizera kwanyu guke: Ndababwira ukuri kyuko mwaba mufite kwizera kungana n’alabuto ka sinapi, mwambwira uyu musozi muti ‘Va hano ujye hirya’ wahava, kandi ntakizabananira. [Ariko bene uwo ntavanwamo n’ikindi keretse gusenga no kwiyiriza ubusa.]”.
Hari impamvu nyinshi zituma abantu basenga kandi biyirije ubusa. Urugero rundi dusanga muri bibiliya ni igihe Abayuda bari bwicwe ubwo Hamani yari yamaze kubasaba umwami, kandi umwami nawe yabyemeye, bafashe iminsi itatu barasenga kandi basenga biyije ubusa muri iyo minsi itatu nta kurya nta no kunywa maze Imana irabumva irabatabara.(Esiteri 4:16)
Ese abasenga ni bande?
Abantu basenga ni abana b’Imana gusa, dusenga kubwo gushaka kubona Umwami Imana atari ibyo tuyishakaho (ibyo dushaka ko Imana idukorera). Cyane ko mu gihe cyose tubonye Imana kandi nayo ikatubona tuba tunafite ibyo itanga kuko yarirahiriye ko ntacyo izima intore zayo ziyitakira ki manywa na n’ijoro.
Mu isezerano rya kera abantu bigomwaga( barekaga ibyo kurya ) bakiyiriza ubusa kubwo uko bavuye mu masezerano bashaka kugirango bongere kwiyunga n’Imana.
Mu isezerano rishya, gusenga no kwiyiriza ubusa ni urugero rwiza twahawe n’umwami wacu Yesu kugirango twegerane n’Imana
Ese kwiyiriza ubusa birashoboka?
Yego, kwiyiriza ubusa birashoboka kuko Hari intwari zatubanjirije abo nibo batubereye urugero(ikitegererezo) barimo Daniel aho yamaze iminsi asenga nkuko bigaragara muri bibiliya, Daniel 10:3 Hano hagaragaza uburyo Daneil yasenze iminsi 21 yararetse ibyo yakundaga, Ndetse na Yesu Kristo ubwe wamaze iminsi mirongo ine(40) Asenga kandi yiyiza ubusa bikanamugirira umumaro nkuko bibiliya ibigaragaza muri Matayo 4:1-11 .
Ese umuntu yakwiyiriza ubusa ate?
Hariho uburyo bugera kuri butatu(3) bwo kwiyiriza ubusa:
1.Kwiyiriza ubusa byuzuye. Iki ni igihe umuntu asenga nta kintu na kimwe haba icyo kurya cyangwa icyo kunywa yafashe. ubu buryo tubusanga no muri bibiliya urugero: Ezira 10:6, Ibyaozwe n’intumwa 9:9.
2. Kwiyiriza ubusa bisanzwe. Hano ni igihe umuntu yaretse ibyo kurya(ibiryo) ariko akaba yasenga anywa nk’amazi, juice, cyangwa ikindi cyo kunywa.
3. Kwiyiriza ubusa by’igice. Ubu buryo bwo kwiyiza ubusa by’igice bukorwa cyane nabantu batangiye gukora amasengesho yo kwiyiriza ubusa ari ubwa mbere aho uwiyirije ubusa agabanya ingano y’ibyo kurya afata cyangwa akaba yakwimura amasaha yabifatiragaho (urugero ushobora kuba waryaga saa sita ukayimura ukarya nka saa kumi) . N.B: Ibi byitwa kwiyiriza ubusa mu gihe wabikoze wabipanze kandi urimo gusenga.
Inama:Mu gihe ugiye kwiyiriza ubusa ari ku nshuro ya mbere ntabwo ari byiza ko utangira wiyiriza utangiriye ku masengesho yigihe kirekire utarya biba byiza iyo utangiutangiriye ku masengesho yoroheje.
Uburyo bwiza bwo kwiyiriza ubusa Yesu yaduhaye bugaragara muri Matayo 6:16-18( “kandi niwiyiriza ubusa ntimukabe nkank’indyarya zigaragaza umubabaro, kuko bagaragazaumubabaro kugirango abantu babarebe ko biyirije ubusa. Ndababwira ukuri ko bamaze kugororerwa ingororano zabo. ariko weho niwiyiriza ubusa wisige amavuta mu mutwe, wiyuhagire mu maso , kugirango abantu batamenya ko wiyirije ubusa keretse So uri ahiherereye, kandi So ureba ibyiherereye azabagororera.”)
N.B: Burya gusenga wiyiriza ubusa ntabwo ari ukwiyicisha inzara gusa ngo igihe wihaye nikirangira uvuge ngo Mana narindi mu masengesho yo kwiyiriza none ararangiye. Hoya, ahubwo mu gihe uri mu masengesho jya ufata akanya usenge maze wiyereke Imana mu gihe runaka nubwo bwose waba hari nibindi urimo ariko ukagerageza ukagira igihe gihagije wihererana n’Imana ubundi ugasenga.
Nkuko twabibonye gusenga ndetse kwiyiriza ubusa ni byiza kubw’impamvu zitandukanye twabonye hano haruguru. Burya gusenga twiyirije ubusa bigaragaza agaciro twahaye ibyo tuba turimo gusengera, Rero turusheho gusenga kandi tujye turusheho gusengesha umwuka wera w’Imana iteka mu buryo bwose bwo gusenga kuko “Gusenga ni ubuzima kandi Gusenga ni imibereho”


text:
Umunsi wo kuya 15 Werurwe 2013 Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com Photos/DS Rubangura UM– USEKE.COMIrambuye
Umunsi wo kuya 14 Werurwe 2013 Photos/P Muzogeye Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Umunsi wo kuya 13 Werurwe 2013 Photos/Niyoneza Didier Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Umunsi wo kuya 12 Werurwe 2013 Photos/Niyoneza Didier Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Umunsi wo kuya 10 Werurwe 2013 Foto/P Muzogeye Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Umunsi wo kuya 10 Werurwe 2013 Foto/A E Hatangimana Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Ifoto imwe iba ivuze byinshi, buri munsi UM– USEKE.COM uzajya ubagezaho ifoto imwe cyangwa zirenze imwe yerekeranye n’ubuzima bw’abanyarwanda bwa buri munsi. Umunsi wo kuya 09 Werurwe 2013 Foto/P Muzogeye Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COM Irambuye
Ifoto imwe iba ivuze byinshi, buri munsi UM– USEKE.COM uzajya ubagezaho ifoto imwe cyangwa zirenze imwe yerekeranye n’ubuzima bw’abanyarwanda bwa buri munsi. Umunsi wo kuya 08 Werurwe 2013 Foto/UM– USEKE.COM Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye
Ifoto imwe bavuga ko iba ivuze byinshi, buri munsi UM– USEKE.COM uzajya ubagezaho ifoto imwe cyangwa zirenze imwe yerekeranye n’ubuzima bw’abanyarwanda bwa buri munsi. Umunsi wo kuya gatandatu Werurwe 2013 mu mafoto Foto/UM– USEKE.COM Niba nawe ufite ifoto YAWE WIFATIYE, ubona ifite ubusobanuro ukaba ushaka kuyisangiza abasomyi b’UM– USEKE.COM yohereze kuri info@umuseke.com UM– USEKE.COMIrambuye


text:
Ibitekerezo ( 25 )
arikokamichi umuntu nkawe reka gutesha umutwe uwo mwari ahitinge uri kumusebya ngaho rero turekere mushiki wacu tura kwisabye sibyo
Bene data Kamichi na Knowless numva icyo muphana kiruta icyo mupha,kuko ntanigihari uko mbibona,ukuri kugaragara sindi umuhanzi sifite aho mbogamiye,gusa ndabona kamichi hari uko yifuza knowless amwitwaraho,kudahuye nuko knowless we ashaka kwitwara imbere ye. Hagati aho mwikwiteza abafana mwicare mushake umuti w’ikibazo mufitanye.
Kabisa Kamishi si byiza guterana amagambo na uwo Mwari kuko byonyine kuba waterana amagambo na Umukobwa ni ukwangiriza status yawe.


text:
Inyigisho yo ku cyumweru cya 33 gisanzwe c, 13 Ugushyingo 2022.
Mal 3, 19-20a; 2 Tes 3, 7-12; Lk 21, 5-19
Mu bwiyumanganye bwanyu niho muzarokora ubuzima bwanyu
Bavandimwe muri ibihe turimo by’impera z’umwaka wa liturujiya ndetse n’umwaka usanzwe ni umwanya wihariye wo kurushaho gutekereza ku maherezo y’abantu n’ibintu. Ubuzima bwa muntu ntiburangirira hano ku isi. Benshi babonye ko ari ihame rigenga ibitekerezo n’imyifatire yacu mu mibereho yacu. Amasomo tuzirikana none arerekana ko ibyo tubona ku isi bitazahoraho akatugira inama y’uko twabaho.
Mu isomo rya mbere umuhanuzi Malakiya aratubwira uko umunsi wa Nyagasani dutegereje uzaza umeze: “Dore haje umunsi utwika nk’itanura“. Arerekana ko uzatuma ibintu bigaragaza aho byerekeza. Uwo uzagaragaza abubaha Imana n’abayitera umugongo. Aha biratwereka ko ubuzima tubamo ku isi butegurira ubundi buzima dutegereje. Bidusaba kutirara tukirinda ibiturangaza by’isi tugaca bugufi tugashaka Imana hakiri kare.
Mu ivanjiri Yezu atugira inama yo kutibanda gusa ku bigaragarira amaso y’umubiri gusa nk’ingoro zitatse n’ibindi by’agaciro tubona ku isi. Tumenye neza ko bitazahoraho dushake ibidashira, ibitugeza ku Mana. Aratubwira kandi ko umunsi wa Nyagasani utazaza umeze nk’uko bamwe bibwira aho batanga ibimenyetso bica ibikuba: intambara n’imidugararo, imitingito y’isi, ibyorezo, inzara n’ibindi bitera abantu ubwoba. Yezu aratubwira ko tutagomba kugira ubwoba ko aba ari kumwe natwe. Akenshi tugira ubwoba bw’ibibera ku isi tugacika intege iyo tugendeye ku mbaraga zacu zonyine. Iyo tumenye ko tutirwanirira ko Imana ituri hafi biduha imbaraga zo guhangara urugamba rwacu.
Mu ijambo ry’Imana ry’uyu munsi twongeye kumva ko Yezu aduhora hafi. Icyo dusabwa ni ukumwizera tugakurikiza inama atugira cyane iyo turi mu bibazo bikomeye. Ibivugwa byose ko bizabanziriza ishira ry’isi byabayeho kuva kera kandi isi ikomeza kubaho n’ubwo bigenda bihindura ubukana bitewe hamwe n’uko isi yabaye umudugudu nk’uko babivuga kubera ko ikibaye hamwe bidatinda ko kigera n’aho twitaga kure kubera iterambere n’ikoranabuhanga bya muntu w’iki gihe. Ariko ikizadukiza ni ukugira ukwemera guhamye no kubaho mu bwiyumanganye. Mwene muntu kuri iyi bigaragara ko n’ubwo agenda atera imbere hari byinshi adashobora bimusaba kwisunga no kwiragiza imbaraga zituruka ku Mana.
Indi nama yadufasha kwitegura neza umunsi wa Nyagasani ni ukwita ku byo dushinzwe. Ni inama mutagatifu Pawulo intumwa atugira ahereye ku bakiristu b’i Tesaloniki aho bamwe muri bo bari batumvise neza umunsi wa Nyagasani bagatangira gutegereza ntacyo bakora aho ababwira ati: “None dusigaye twumva ko muri mwe harimo abandaraye, ntibagire icyo bakora ahubwo bakivanga muri byose”. Koko bari abakwibwira ko umunsi wa Nyagasani ugiye kuza vuba bakagira ngo ubutumwa n’imirimo bashinzwe bigiye kurangira bagahagararira aho. Abo baba bibeshye kuko tugomba gukora ibyo dushinzwe kugeza igihe Nyagasani azagarukira. Ahubwo icy’ibanze ni uguhora twiteguye. Mutagatifu Pawulo yageze n’aho avuga ko udokara yajya areka no kurya. Ibi rero biratwereka ko kwitegura neza umunsi wa Nyagasani ari ukwita ku byo dushinzwe. Birumvikana ko ntawashobora kureka kurya ibyo bikadusaba kwita ku mirimo yacu ya buri munsi. Muri ibihe tuba turi mu mpera z’umwaka dusabe ingabire yo gukora ugushaka kw’Imana tutarambirwa.
Bikira Mariya mwamikazi w’intumwa udusabire.
Padiri Sindayigaya Emmanuel.


text:
Nk’uko byagiye bigarukwaho ko abagore nabo bashoboye imirimo ubusanzwe yakorwaga n’abagabo harimo: kubaka inyubako zinyuranye, ibisenge, gusiga amarangi n’ibindi; ku bufatanye bwa STECOMA nka sendika ifite mu nshingano ubuvugizi ku bakozi bakora ino mirimo, kuri uyu wa gatandatu taliki ya 04/11/2017 yahurije hamwe abagore bahagarariye abandi mu rwego rwo kubafasha gushyira imbaraga mu mwuga wabo kuko ari henshi ugejeje abawukora, hagarutswe cyane cyane kandi n’uburyo bwo kwihangira imirimo nk’abagore cyane ko hagaragara imirimo myinshi kuri bo nko kuboha ibikapu by’ubwoko butandukanye ari naho bamwe mu bihangiye imirimo baturuka mu karere ka Bugesera basobanuye uko urwo rugendo rudakomeye bisaba gusa ubushake kandi ko biteguye kuzafasha bagenzi babo mu gutera imbere no kongera ubumenyi mu bukorikori burimo gukora amavuta, amasabune, ibinyobwa bitandukanye n’ibindi.
Abihangiye imirimo bo mu Murenge wa Rweru ho mu Karere ka Bugesera
Umunyamabanga mukuru wa STECOMA Evariste HABYARIMANA yashimangiye ko ntacyo STECOMA itazakora ngo abafundi baterwe ishema n’umwuga bakora ko kandi izabafasha kubona bimwe mu byo bakeneye ngo biyungire ubumenyi. Abagore bishimiye intambwe bamaze gutera ku bufatanye na STECOMA aho bavuga ko STECOMA bagomba kuyifata nk’indangamuntu yabo “Ikaba imwe mu bibaranga” bityo mu myaka iri imbere bakarushaho gutera intambwe.


text:
‘Syndrome’ ituma abantu bagira igikundiro ni yo ituma imbwa zikunda abantu
Ibintu byihariye biba mu maraso y’abantu bita Syndrome of Williams-Beuren nibyo bituma usanga abantu bisanzura ku bandi bagahora bisekera bityo bagakundwa n’abantu b’ingeri zitandukanye.
Iyi syndrome abahanga bo muri Kaminuza ya Oregon State University muri USA basanze ari na yo iba mu mbwa bigatuma zikunda ba shebuja n’undi wese uzibaniye neza.
Abahanga mu binyabuzima bemeza ko imbwa ariyo nyamaswa ya mbere yorowe n’abantu kandi ngo ibi biterwa n’iriya syndrome twavuze haruguru.
Ubushakashatsi kandi bwerekanye ko ziriya syndromes ziba mu mbwa zizitandukanya na ‘ibirura cyangwa izindi nyamaswa ziteye n’imbwa urugero nk’impyisi.
Iyi mico myiza y’imbwa ngo yatangiye kera ubwo zatangiraga kororwa n’abantu kuva mu myaka ibihumbi ishize.
Kimwe mu bintu by’ingenzi abahanga bazi kuri iriya syndrome ni uko abantu bayifite baba bafite umutima wo gukunda abandi batitaye kucyo bari icyo, aho bakomoka n’ibindi.
Ibi rero bituma nabo bakundwa cyane ugasanga babaye ibirangirire.
Gusa ariko ngo abantu bagira iriya myitwarire baba ari bake ugereranyije n’abandi.
Ubushakashatsi bwakozwe n’umuhanga mu binyabuzima wo muri Princton Universtiy witwa Dr Bridgett von Holdt afatanyije n’abandi bo muri Oregon State Univestiry basanze imbwa zishobora kwirengagiza kurya ibintu runaka ahubwo zigahitamo kwigumanira na shebuja.
Bafashe imbwa 18 zabanaga na ba shebuja bazihuza n’ibirura 10 bari baratoreje muri za Zoo zisanzwe zibonana n’abantu.
Izi nyamaswa ubusanzwe ziteye kimwe bazihaye ibiryo birimo inyama ariko zibirya hari umuntu uhahagaze.
Hagati aho ariko iyo uwo muntu yagendaga akava aho zaririga, imbwa zahitaga zireka kurya zikamuherekeza naho ibirura byo buigakomeza kurya.4
Ubu bushakashatsi bwageze ku mwanzuro w’uko imbwa zishobora kuva kureka gukora ibintu runaka zigahitamo kwigumanira na ba shebuja.
Byagaragaye ko kugira ngo imbwa ikomeze gukunda no kurinda shebuja bisaba ko agomba kuba ahari, atari umuntu uboneka gake.
Imbwa ngo ziba zumva zamarana igihe kirekire naba shebuja. N’ikimenyimenyi ngo ni uko iyo agarutse amaze igihe itamuheruka imusanganira yishimye imuhobera.
Jean Pierre NIZEYIMANA
UM– USEKE.RW


text:
Isoko rimaze imyaka isaga 700 rigurishirizwamo abagabo
Mu Buhinde hari isoko rigurirwamo abagabo, ibiciro bikagenwa hagendewe ku mashuri bize, imiryango bakomokamo n’ibindi. Mu myaka isaga 700, muri Leta ya Bihar mu Buhinde, hari isoko ridasanzwe, rigurishwamo abagabo, aho abagore cyangwa abakobwa bazana n’imiryango yabo, bakaza kugura abagabo.
Buri mwaka, ibihumbi by’abagabo, bakusanyirizwa munsi y’ibiti bya ‘Pipal’ mu isoko ryo mu Karere ka Madhubani muri Leta ya Bihar mu Buhinde, buri wese aba ategereje kubona umugeni umuhitamo. Iryo soko ryitwa ‘Saurath Mela’ cyangwa ‘Sabhagachhi’, rikaba rimara iminsi icyenda( 9) buri mwaka, ryatangijwe n’uwitwa Raja Hari Singh mu binyejana bisaga birindwi bishize.
Ni isoko ngo rigamije korohereza abagore kubona abagabo bifuza, kuko haba hari benshi batandukanye, noneho umuntu agahitamo bijyanye n’ibyifuzo bye. Buri mugabo ashyirwaho igiciro, hagendewe ku bushobozi bwe, harimo amashuri yize ndetse n’umuryango akomokamo.
Hari ubyumva akumva bitabaho akurikije uko bigenda aho atuye, ariko abakobwa n’abagore benshi bo muri Bihar babona abagabo babakuye muri iryo soko. Baherekejwe n’imiryango yabo, iyo umukobwa cyangwa umugore abonye uwo akunze muri abo bagabo n’abasore baba bakusanyirijwe hamwe mu isoko, aramwegera agatangira kubaza ibyangombwa bye by’amavuko, iby’amashuri yize (birth certificates and school certificates), nyuma akabaza ibiciro akumva niba afite amafaranga ahagije yo kuba yamugura, ubwo bagatangira guciririkanya.
Televiziyo ya Al Jazeera iherutse gukoraa inkuru kuri iryo soko soko ry’abagabo, itangaza ko abasore cyangwa abagabo bize ubwubatsi, ubuvuzi (doctors), abakozi ba Leta, ari bo baba bakunzwe cyane muri iryo soko.
Uko bigaragara, ngo umukobwa cyangwa se umugore ushaka umugabo muri iryo soko, si we uba ufite ugomba gufata umwanzuro, ahubwo ni umuryango we uba ufite ijambo rya nyuma.
N’ubwo iryo soko ry’abagabo ryo mu Buhinde ritagikunzwe cyane nk’uko byari bimeze mu myaka yashize, bitewe ahanini n’uko ubu ngo hariho ubundi buryo bw’ikoranabuhanga bufasha abakobwa kubona abagabo ndetse n’abasore kubona abagore buzwi nka ‘online dating apps’, ariko iryo soko riracyitabirwa n’abantu ibihumbi, harimo abasore b’ingaragu bamwe baba banakoze ibirometero byinshi bizeye ko babona uwabakunda muri iryo soko, akabahitamo.
Mu Buhinde kandi ngo hari n’isoko rigurishirizwamo abageni, ahitwa i Haudati, aho bashyirirwaho ibiciro hagendewe ku byo bazi gukora, ubumenyi bafite mu bijyanye no kwita ku ngo n’ibindi.
MENYA UMWANDITSI
Umunyamakuru wa Kigali Today
@ umureremedia
Ibitekerezo ( 1 )
AHAAH NDUMIWE KOKO GUX NIBYIZA KURIBAMWE , CYANEK TUGOMBA KUBANA , nabo twifuza batunyuze cyane . AHUBWO murwanda naho babyigeho kuko harababuz isoko


text:
Mu Rwanda
Abafite Ubuhanga Mu Muco Nyarwanda N’Umurage Wawo Basabwe Kubyandika
Inteko Nyarwanda y’Umuco isaba abahanga bo mu Rwanda bazi amateka yarwo, indangagaciro z’umuco warwo n’ibindi bijyanye nabyo, kubyandika kugira ngo bizatangazwe mu igazeti ivuga ku muco w’Abanyarwanda yiswe ‘UMURAGE.’
Iyi gazeti isohoka kabiri mu mwaka.
Kwandika ibijyanye na ziriya ngingo biri mu rwego rwo kubirinda no kubisakaza mu rubyiruko.
Itangazo Inteko Nyarwanda y’Umuco n’Ururimi yasohoye, risaba abashakashatsi n’impuguke gutegura ‘inyandiko za gihanga’ zivuga ku ngingo zikurikira:
-Umuco nk’umusingi w’iterambere rirambye;
– Indangagaciro z’umuco w’u Rwanda mu rugendo rwo kubaka Igihugu;
– Inganda ndangamuco mu iterambere ry’u Rwanda;
– Umurage w’ u Rwanda n’iterambere;
– Ubukerarugendo bushingiye ku muco.
Kiriya kigo kivuga ko ziriya nyandiko zigomba kuba ari umwimerere, ni ukuvuga ko nta handi zigomba kuba zarigeze gutangazwa.
Zigomba kuba zifite hagati y’amagambo 4000 n’amagambo 6000.
Abahanga bumva bagomba kwandika kuri ziriya ngingo bagomba kuba barangije kuzandika no kuzigeza ku buyobozi bw’iriya Nteko bitarenze tariki 15, Ukwakira, 2021.
Akamaro ko kwandika mu kubika amateka…
Kubera ko imvugo ari yo yabaye igikoresho cy’ingenzi mu guhererekanya amakuru yaranze ibisekuru, agahabwa ibindi byakurikiyeho, byatumye amateka y’u Rwanda ahererekanywa atyo…
Ni uko abakuru bo mu Rwanda babitse amateka kugeza ubwo umupadiri witwa Alexis Kagame(1912-1981) asanze ibyiza ari ukunyandika.
Abitwaga Abiru nibo hari bafite umurimo ukomeye wo kubika ayo makuru, bakamenya uko ibintu byagenze, bakazabihererekanya, bamwe babibwira abandi, abo nabo bakabizirikana bakazabiha abandi gutyo gutyo…
Ni uburyo bamwe mu bahanga bavuga ko butari ubwo kwizerwa mu kubika amakuru ndetse n’amateka, kuko bamwe bavuga ko hari ubwo ibintu bitanditse byibagirana cyangwa se bikongerwamo ibindi.
Uko bimeze kose ariko, uburyo bwo kumva no kubika amakuru binyuze mu kuyazirikarana nabwo ni uburyo bwemewe ndetse bwakoreshejwe mu bihugu bitandukanye by’Afurika harimo n’u Rwanda.
Kubera ko kwandika no gusoma ari bwo buryo bugezweho bwo gukusanya no guhererekanya amakuru ndetse n’amateka, ni ngombwa ko n’Abanyarwanda babikora.
Abahanga mu mateka y’u Rwanda bagomba gukomeza gushakashaka ibiyakubiyemo byazafasha abazabaho mu gihe kiri imbere kumenya indangagaciro zaranze ababanjirije.
Hari inyandiko nyinshi zanditswe n’Abanyarwanda cyangwa abanyamahanga zivuga ku migenzo n’imiziririzo byaranze Abanyarwanda mu mateka yabo.
Zimwe mu zizwi cyane ni izanditswe na Musenyeri Aloyizi Bigirumwami(1904-1986) harimo imigani miremire yanditse mu 1972, ibitabo yise Imana y’abantu, Abantu b’Imana, Imana mu bantu ; Abantu mu Mana yo 1979 n’igitabo yise ‘Imihango, imiziro n’imiziririzo mu Rwanda cyo mu mwaka wa mu 1984.
Iki yacyanditse hasigaye imyaka ibiri ngo atabaruke.
Abashakashatsi b’ubu kandi bagomba kongera gushungura bakareba mu nyandiko za bagenzi babo, bakitegereza niba nta kintu bazikuramo gishobora gufasha urubyiruko rw’ubu kwiyubaka no kubaka u Rwanda.
Bagomba kureba hirya no hino mu bukungu buhishe mu bitabo bivuga ku Rwanda bakarebamo inyandiko zarushaho gushimangira igisobanuro cyo kuba Umunyarwanda n’icyakorwa ngo bikomeze kugirira akamaro Abanyarwanda.
Iyo Abanyarwanda baza kumenya kwandika mu myaka myinshi yashize, ubu baba bafite amateka yanditswe kandi yageze kure ku isi nk’uko bimeze ku Bayahudi.
Umuyahudi w’umuhanga witwa Flavius Josephus yasanze kugira ngo amateka ya benewabo atazibagirana ari ngombwa ko yandika imizingo y’ibitabo yise Les Antiquités Juives.
Ni umurage ukomeye ku mateka y’Abayahudi.
Padiri Alexis Kagame niwe wagerageje kwandika amateka y’Abanyarwanda ku rwego umuntu yagereranya n’urwa Josephus.
Yabikoze ubwo yandikaga imizingo yise ‘Inganji Karinga.’


text:
Guca bugufi ni intwaro ikomeye yo gutabarwa n’Imana, niwumva ibi ntiwihagarareho!
Shyira ubuzima bwawe muri yesu: Ev. Edissa MUKANSONERA, atuganirije ijambo rikora kumutima, 2Abami 6:5-7 Umwe muri bo agitema igiti, intorezo irakuka igwa mu mazi, arataka ati “Mbonye ishyano databuja, kuko yari intirano.”6. Uwo muntu w’Imana aramubaza ati “Iguye he?” Arahamwereka. Aherako atema igiti agitera mu mazi, intorezo irareremba. 7. Aramubwira ati “Yisingire.” Arambura ukuboko arayisingira.
Igiti kivugwa muri uyu murungo n’umusaraba wa kristo udufasha gusingira ibyo tutāri kuzabasha gusingira. Yesu akunda umuntu uvuga iby’intege nke ze afite, agahora abwira Yesu ko atamufite ntacyo yakwishoboza, pawulo intumwa yahuguye itorero ry’Abefeso mu bice bine avuga iby’abanzi b’umusaraba wa kristo kuri 13 aravuga ngo “nshobozwa byose na kristo umpa imbaraga,” kuki atavuze ko ari imbaraga ze se?
Yesu ntakunda umuntu wirarira, wishyiramo ko byose abizi/abishoboye, ahubwo akunda umuntu uhora yibwira ko ntacyo azi. Umunyabwenge w’umugiriki sokarate (Socrates) niwe wavuze ngo ubwenge ni ukumenya ko ntacyo uzi, (the only true wisdom is in knowing you know nothing) nawe rero niwemera ko ntacyo uzi, ukumva nta Yesu Ntabuzima, mubwire ko umanitse amaboko kandi wemeye kuyoborwa nawe, hanyuma aragushoboza ibyo ukeneye gukora no kumenya byose. Amen
Iyo usomye muri Luka 15 abigishwa ba Yesu baterwa n’umuraba mwinshi babanza kwiyumvamo ko bashoboye kuwurwanya. Petero n’ubundi wari usanzwe amenyereye ibintu by’amazi, yigira umunyabwenge yumva ko ashoboye kuwurwanya, ariko byaranze imbaraga zabo zishize batakira Yesu wari wiryamiye mo aho mu bwato bamubwiza ukuri kose ko ntacyo bakwishoborera nuko kubwa Yesu, imiraba yose iratuza kuko ategetse.
mu buzima bwacu bwaburi munsi duhura n’ibihe bikomeye tugashaka kwicira inzira kugira ngo turebe uko twava mu kibazo vuba ariko burya sicyo gisubizo/siyo nzira yadufasha, icyadufasha n’uguca bugufi ukegera kristo ukamubwira aho intege nke zawe ziri akagufasha aho kwicira inzira, kandi iyi nzira yifunge muri wowe ahubwo uhabwe inzira nshya yo gushobozwa byose na kristo kuko aho ageze hose ibya yoberanye byose biratuza kandi bikamenyekana.
Iyi isi turimo n’inyanja kandi ubwato turimo n’itorero, kandi itorero ni wowe nange Yesu nawe aririmo. ariko kuba Yesu aririmo (ari muri twe) ntibivuze ko imiraba itazabura kuza, ahubwo wowe (ubwawe) emera ubwire Yesu kristo ko unaniwe kandi uneshejwe n’ibikunesha, hanyuma umukangure (usenge) aze niwe wagira icyo agufasha, Kandi ashobora no gusinzira kugirango arebe ko ukomeza kwemera ko ntacyo wishoboreye, ariko akeneye ijwi rihora rivugana nawe rimubwira aho intege nke ziri.
Yesu arababaye, abantu benshi bananiwe kumwereka intege nke zabo, bitumye bakoresha cyane ubwenge bw’isi (bwabo) ariko siko kuri, iyoroshye (more soft) kuko Yesu nawe akunda umutima wiyoroheje. Umutima wiyoroheje niwo lmana izamukana ikawushyira hejuru kandi ntawabasha kuwumanurayo pe, ariko iyo wizamuye ukoresheje imbaraga zawe (ubwenge) imiyaga iraguhanura/irakumanura pee.
Wiringire uwiteka n’umutima wawe wose, we kwishingikiriza kubuhanga bwawe kandi uhore umwemera mu migendere yawe yose, nawe azajya akuyobora inzira unyuramo (imigani 3:5-6) niwumva ibi ntiwihagarareho, umuntu wimbere agira ijwi rito rikongorera rikakubwira rikwemeza ibyo ukora byose bitari byiza kandi n’uwo murikumwe ntabasha kuryumva, ntiwihagarareho ahubwo bwira Yesu byose ni inshuti yawe, umubwire buhoro ibikuremereye n’ibiruhanya kandi arakunda ajya afasha abashavuye.. shalom shalom
1,966 total views, 2 views today
1 COMMENTS
-
Amen


text:
Une traduction en kinyarwanda
A Kinyarwanda translation
Kuva natangira kwandika iki gitabo, nakomeje kunoza umugambi wo kugishyira mu kinyarwanda ; ibyo ariko byatangaje benshi. Abenshi bumva ikihutirwa ari ugushyira igitabo mu cyongereza kugira ngo kimenyekane cyane kandi kigire umumaro. Yego ibyo simbihakana, ariko imbarutso y’uyu mugambi iri mu rundi rwego.
Iki gitabo, kurusha ibindi byakibanjirije, kucyandika mbikesha Abanyarwanda benshi bagize uruhare cyangwa biboneye n’amaso yabo ibyabaye bamfashije ku buryo bunyuranye (kumpa inyandiko n’amakuru, kumpuza n’abandi, kunsomera ibyo nanditse no kumbwira icyo babitekerezaho, nb.) ; abo banyarwanda bari mu ngeri zose, mu makomini yose n’amaperefegitura, bamwe ni impirimbanyi abandi ni abantu basanzwe.
Mu mibonano n’ibiganiro nagiranye na bo, nagiye mbemerera ko nzabamenyesha icyo nzakoresha ubuhamya bwabo. Maze gusoza umurimo wantwaye imyaka myinshi yo gushakashaka no kwandika igitabo,, namenye kohari ingorane nyinshi zituma abenshi muri bo batamenya iby’icyo gitabo. Ni yo mpamvu rero natekereje ko gushyira igitabo mu kinyarwanda aho buri wese yabona ibicyanditsemo ku buntu byaba uburyo bw’inkoramutima bwo gushimira no gushimagiza abazi neza mu mitima yabo ndetse kenshi no mu mibereho yabo ikiguzi cyo gutanga ubuhamya kimwe n’abitangiye gushyira ukuri ku mugaragaro, ari ejo hashize ari n’uyu munsi, mu magambo yabo bwite no mu marenga y’ururimi rwabo.
Kuva igitabo cyatanganzwa n’imigereka yacyo igashyirwa ku rubuga rwabugenewe, abasomyi bashimangiye kenshi ukuntu iki gitabo koko kibereye gusobanura ibibazo «nyarwanda ». Nubwo gusoma iki gitabo bisaba umuhate udasanzwe, abenshi bishimiye uko gicukumbura ibintu bisanzwe bititabwaho ndetse batahuramo ingingo nyinshi z’imiterere ya politiki y’ Rwanda zitazwi na busa.
Koko rero, umurimo watwaye igihe kirekire wo kwegeranya imigereka y’inyandiko amagana n’impapuro ibihumbi zo gushyigikira cg gutanga « gihamya » y’isesengura n’ibitekerezo bikubiye mu mitwe igize igitabo wagize umusaruro uruta kure ibyo twashoboraga gutekereza ; ibyo bigaragazwa n’abantu barenze ibihumbi miringo irindwi basomye iyo migereka mu gihe cy’umwaka umwe gusa. Iyo nyota yo gusoma « intangamugabo » ari na zo zigize igice kinini cy’urusobe rw’ibikubiye mu gitabo ku buryo butomoye, ni gihamya idashidikanywaho ko abantu bafite inyota yo kubona inyandiko z’umwimerere, harimo iziri mu kinyarwanda, kabone nubwo gusoma izo nyandiko ku rubuga ndetse no kuzisesengura bisaba umuhate cyane. Ni mu gihe kandi kuko ubwo bushake bwo kumenya no kumva bushinze imizi mu bikomere by’amahano yagwiriye Abanyarwanda dore ko ari nabo benshi bakeneye ibiri muri iki gitabo.
Byabaye ngombwa rero ko twitabaza inzobere zizwiho ubushobozi n’ubwitange mu gusemura kugira ngo igitabo gihindurwe mu kinyarwanda kandi gishyirwe ku rubuga murandasi aho abantu bagisoma nta kiguzi. Urwo rubuga ruriho igitabo cyose mu bice bito bito buri wese ashobora gukoporora ku buryo bworoshye.
Nkuko bisanzwe ariko, abasemuzi bahuye n’ingorane zitoroshye. Guhindura iki gitabo cy’inganzamarumbo byabaye ndetse akamaramaza dore ko n’inyandiko y’igifaransa ubwayo yabanje gusomwa kenshi no gusubirwamo n’abantu banyuranye kubera ingingo ziteye igishyika ziyuzuyemo.
Igitabo cyahinduwe mu kinyarwanda n’abasemuzi benshi bayobowe na Noël Twagiramungu wo mu kigo cy’ubushakashatsi Institute of Human Security muri Kaminuza ya Tufts[Amerika]. Hanyuma inyandiko y’ikinyarwanda yagiye isomwa kandi itangwaho ibitekerezo n’abantu benshi mu nzira zinyuranye zo guhuriza hamwe inyandiko yumvikanyweho nkuko byagenze mu ikoraniro ry’impuguke [zahuriye i Paris]. Abagize uruhare mu gusemura no gutanga ibitekerezo barimo impuguke z’Abanyarwanda bavuga igifaransa n’icyongereza, bava mu mpande zose z’igihugu nka Rukiga na Nduga, barimo abahutu n’abatutsi, bose bahujwe no guhuriza hamwe ubumenyi n’ubuzobere bafite mu Kinyarwanda. Muri bo harimo :
Bizirema Augustin
Faida Justin
Gakwaya Théobald
Igiraneza Théodomir
Karege Anicet
Mukankubito Séraphine
Munyakazi Léopold
Musabimana Constantin
Musabyimana Alphonse
Nahimana Thomas
Ndagijimana Balthazar
Nsabimana Pasteur
Ntamwera Denise
Rugumaho Benoit
Rutihunza Théobald
Twagiramungu Noël
Twagiramungu Théophile
Ufiteyezu Joseph
Umugwaneza Vestine
Nanone ariko, ntawakwihandagaza ngo avuge ko iri semura ryashoboye kwizibukira ingorane zose. Ingorane y’akamaramaza ishingiye ku guhuza ibintu bibiri bisa n’ibivuguruzanya. Icya mbere ni ihame ryo kudatatira inyandiko y’umwimerere irangwa ahanini no kuba mu mvugo izimije(gukoresha amagambo yabugenewe n’imizimizo yihariwe n’igifaransa, hakaba ndetse gukoresha interuro ndende cyane). Icya kabiri ni intego yo gushyira mu kinyarwanda inyandiko yakumvwa na buri wese muri rubanda rwa giseseka.
Byanze bikunze, gukoresha imvugo zigenekereza bigira inenge yo kudasemura neza igitekerezo uko cyakabaye mu nyandiko y’umwimerere. Ni yo mpamvu rero rimwe na rimwe byagiye biba ngombwa gukoresha amagambo n’imvugo z’ibyaduka zitamenyerewe kugira ngo tutajya kure cyane y’inyandiko y’umwimerere. Aho ibyanditse mu ndimi zombi bivuguruzanya, ibiri mu gifaransa ni byo bizafatwaho ukuri.
Abasomyi ni bo bazagena agaciro iri semura rikwiye ; bakaba rero bahamagariwe kuzamenyesha ibitekerezo n’byifuzo byabo [ku bikwiye gukosorwa cg kongerwamo] kuri email iri ku rubuga murandasi.
Noël Twagiramungu nanjye tuboneyeho akanya ko gushimira tubikuye ku mutima abantu bose baduhaye umuganda, ku buryo bunyuranye, mu murimo witondewe kandi ugoranye wo guhindura mu kinyarwanda iki gitabo cyanditswe mu rurimi rw’igifaransa.
Turashimira kandi abantu bitabaye ngombwa ko dutangaza amazina yabo basomye iyi nyandiko bakatwungura inama n’ibitekerezo byo kuyinoza.
André Guichaoua